
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 84 

18 Απριλίου 2006 


ΝΟΜΟΣ ΥΠ’ ΑΡΙΘ. 3455 

Προσαρμογή της ελληνικής νομοθεσίας προς τις δι¬ 
ατάξεις της Οδηγίας 2002/87/ΕΚ του Ευρωπαϊ¬ 
κού Κοινοβουλίου και του Συμβουλίου σχετικά με 
τη συμπληρωματική εποπτεία πιστωτικών ιδρυμά¬ 
των, ασφαλιστικών επιχειρήσεων και επιχειρήσεων 
επενδύσεων χρηματοοικονομικού ομίλου ετερογε¬ 
νών δραστηριοτήτων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ I 
ΣΚΟΠΟΣ ΚΑΙ ΟΡΙΣΜΟΙ 

Άρθρο 1 
Σκοπός 

Σκοπός του νόμου αυτού είναι η προσαρμογή της 
ελληνικής νομοθεσίας προς τις διατάξεις της Οδηγίας 
2002/87/ΕΚ (ί 35/11.2.2003) του Ευρωπαϊκού Κοινοβου¬ 
λίου και του Συμβουλίου της 16ης Δεκεμβρίου 2002 
«σχετικά με τη συμπληρωματική εποπτεία πιστωτικών 
ιδρυμάτων, ασφαλιστικών επιχειρήσεων και επιχειρή¬ 
σεων επενδύσεων χρηματοοικονομικού ομίλου ετε¬ 
ρογενών δραστηριοτήτων και για την τροποποίηση 
των Οδηγιών του Συμβουλίου 73/239/ΕΟΚ, 79/267/ΕΟΚ, 
92/49/ ΕΟΚ, 92/96/ΕΟΚ, 93/6/ΕΟΚ και 93/22/ΕΟΚ και των 
Οδηγιών του Ευρωπαϊκού Κοινοβουλίου και του Συμ¬ 
βουλίου 98/78/ΕΚ και 2000/12/ΕΚ.» 

Με τον παρόντα νόμο καθορίζονται οι κανόνες συ¬ 
μπληρωματικής εποπτείας των ρυθμιζόμενων επιχει¬ 
ρήσεων, οι οποίες έχουν λάβει άδεια λειτουργίας στην 
Ελλάδα ή σε άλλο κράτος - μέλος της Ευρωπαϊκής 
Ένωσης σύμφωνα με την περίπτωση α' του άρθρου 2α 
του ν.δ. 400/1970 (ΦΕΚ 10 Α'), το άρθρο 6 της Οδηγίας 
73/239/ ΕΟΚ (Ι_ 228/16.8.1973), το άρθρο 4 της Οδηγίας 
2002/83/ΕΚ (ί_ 345/19.12.2000), την παράγραφο 1 του 
άρθρου 4 του ν. 2396/1996 (ΦΕΚ 73 Α '), την παράγρα¬ 
φο 1 του άρθρου 5 της Οδηγίας 2004/39/ΕΟΚ (1145/ 
30.4.2004), το άρθρο 5 του ν. 2076/1992(ΦΕΚ 130 Α') ή το 
άρθρο 4 της Οδηγίας 2000/12/ΕΚ (1126/ 26.5.2000) και 
οι οποίες ανήκουν σε Όμιλο Ετερογενών Χρηματοοικο¬ 
νομικών Δραστηριοτήτων (Ο.Ε.Χ.Δ.). Με το νόμο αυτόν 
τροποποιούνται, επίσης, οι σχετικοί τομεακοί κανόνες 
για τις ρυθμιζόμενες επιχειρήσεις. 


Άρθρο 2 
Ορισμοί 

Για τους σκοπούς του παρόντος νόμου νοούνται ως: 

1. «Πιστωτικό ίδρυμα»: η επιχείρηση κατά την έννοια 
της παραγράφου Ια του άρθρου 2 του ν. 2076/1992 ή, 
εφόσον πρόκειται για πιστωτικό ίδρυμα με καταστα¬ 
τική έδρα σε άλλο κράτος - μέλος της Ευρωπαϊκής 
Ένωσης, η επιχείρηση κατά την έννοια του δεύτερου 
εδαφίου της παραγράφου 1 του άρθρου 1 της Οδηγίας 
2000/12/ΕΚ (Ι_ 126/26.5.2000). 

2. «Ασφαλιστική επιχείρηση»: η επιχείρηση κατά την 
έννοια των περιπτώσεων α' και β' του άρθρου 2α του 
ν.δ. 400/1970 ή, εφόσον πρόκειται για ασφαλιστική επι¬ 
χείρηση με καταστατική έδρα σε άλλο κράτος - μέλος 
της ΕυρωπάίκήςΈνωσης, η επιχείρηση κατά την έννοια 
του άρθρου 6 της Οδηγίας 73/239/ΕΟΚ ή κατά την έν¬ 
νοια του άρθρου 4 της Οδηγίας 2002/83/ΕΚ. 

3. «Επιχείρηση Παροχής Επενδυτικών Υπηρεσιών»: η 
επιχείρηση κατά την έννοια των παραγράφων 3 και 17 
του άρθρου 2 του ν. 2396/1996 ή, εφόσον πρόκειται για 
επιχείρηση επενδύσεων με καταστατική έδρα σε άλλο 
κράτος - μέλος της ΕυρωπάίκήςΈνωσης, η επιχείρη¬ 
ση κατά την έννοια της παραγράφου 1 του άρθρου 4 
της Οδηγίας 2004/39/ΕΚ, συμπεριλαμβανομένων των 
επιχειρήσεων που ορίζονται στην παράγραφο 4 του 
άρθρου 2 της Οδηγίας 93/6/ΕΟΚ. 

4. «Ρυθμιζόμενη επιχείρηση»: το πιστωτικό ίδρυμα, 
η ασφαλιστική επιχείρηση ή η Επιχείρηση Παροχής 
Επενδυτικών Υπηρεσιών. 

5. «Εταιρεία διαχείρισης»: η εταιρεία διαχείρισης κατά 
την έννοια της παραγράφου 4 του άρθρου 3 του ν. 
3283/2004 (ΦΕΚ 210 Α') ή, εφόσον πρόκειται για εται¬ 
ρεία διαχείρισης με καταστατική έδρα σε άλλο κράτος 
- μέλος της ΕυρωπάίκήςΈνωσης, η επιχείρηση κατά την 
έννοια της παραγράφου 2 του άρθρου Ια της Οδηγίας 
85/611/ΕΟΚ (Ε375/31.12.1985), συμπεριλαμβανομένης της 
Ανώνυμης Εταιρίας Διαχείρισης Αμοιβαίων Κεφαλαίων 
της παραγράφου 5 του άρθρου 3 του ν. 3283/2004, κα¬ 
θώς και κάθε επιχείρηση η οποία έχει την καταστατική 
της έδρα εκτός της ΕυρωπάίκήςΈνωσης και η οποία 
θα ήταν υποχρεωμένη να ζητήσει άδεια λειτουργίας 
σύμφωνα με την παράγραφο 1 του άρθρου 5 της Οδη¬ 
γίας 85/611/ΕΟΚ, εάν είχε την καταστατική της έδρα 
εντός της Κοινότητας. 

6. «Αντασφαλιστική επιχείρηση»: η επιχείρηση κατά 
την έννοια της περίπτωσης γ' του άρθρου 2α του ν.δ. 
400/1970 ή, εφόσον πρόκειται για αντασφαλιστική επι¬ 
χείρηση με καταστατική έδρα σε άλλο κράτος - μέλος 
της Ευρωπάίκής'Ενωσης ή σε τρίτη χώρα, η επιχείρηση 
κατά την έννοια της περίπτωσης γ' του άρθρου 1 της 
Οδηγίας 98/78/ΕΚ (Ι_ 330/5.12.1998). 

7. «Τομεακοί κανόνες»: οι κανόνες προληπτικής επο- 
πτείας των ρυθμιζόμενων επιχειρήσεων, που περι¬ 
λαμβάνονται στο ν.δ. 400/1970, στο ν. 2396/1996 και 
στο ν. 2076/1992, στο π.δ. 267/1995 (ΦΕΚ 149 Α'), και 
στις Πράξεις Διοικητή Τραπέζης Ελλάδος (ΠΔ/ΤΕ) υπ’ 
αριθμ. 2053/1992 (ΦΕΚ 139 Α'), 2246/1993 (ΦΕΚ 198 Α') 
και 2524/2003 (ΦΕΚ 194 Α'). 

8. «Χρηματοοικονομικός τομέας»: ο τομέας που απο- 
τελείται από μία ή περισσότερες από τις ακόλουθες 
επιχειρήσεις: 

α) Πιστωτικό ίδρυμα, χρηματοδοτικό ίδρυμα κατά την 
έννοια της παραγράφου 6 του άρθρου 2 του ν.2076/1992 
ή επιχείρηση παροχής επικουρικών τραπεζικών υπηρε¬ 
σιών κατά την έννοια του άρθρου 2 του π.δ. 267/1995 
ή, εφόσον πρόκειται για χρηματοδοτικό ίδρυμα ή επι¬ 
χείρηση παροχής επικουρικών τραπεζικών υπηρεσιών 
με καταστατική έδρα σε άλλο κράτος - μέλος της Ευ¬ 
ρωπάίκής'Ενωσης, οι επιχειρήσεις κατά την έννοια των 
σημείων 5 και 23 του άρθρου 1 της Οδηγίας 2000/12/ΕΚ 
(τραπεζικός τομέας). 

β) Ασφαλιστική επιχείρηση, αντασφαλιστική επιχεί¬ 
ρηση ή ασφαλιστική εταιρεία χαρτοφυλακίου, κατά 
την έννοια της περίπτωσης κ' του άρθρου 2α του ν.δ. 
400/1970 ή, εφόσον πρόκειται για ασφαλιστική εταιρία 
χαρτοφυλακίου με καταστατική έδρα σε άλλο κράτος 

- μέλος της Ευρωπάίκής'Ενωσης, η επιχείρηση κατά την 
έννοια της περίπτωσης θ' του άρθρου 1 της Οδηγίας 
98/78/ΕΚ (ασφαλιστικός τομέας). 

γ) Επιχείρηση Παροχής Επενδυτικών Υπηρεσιών ή 
χρηματοδοτικό ίδρυμα κατά την έννοια της παρα¬ 
γράφου 22 του άρθρου 2 του ν. 2396/1996 ή, εφόσον 
πρόκειται για χρηματοδοτικό ίδρυμα με καταστατική 
έδρα σε άλλο κράτος - μέλος της Ευρωπάίκής'Ενω¬ 
σης, η επιχείρηση κατά την έννοια του σημείου 7 του 
άρθρου 2 της Οδηγίας 93/6/ΕΟΚ (τομέας επενδυτικών 
υπηρεσιών). 

δ) Μικτή χρηματοοικονομική εταιρεία συμμετοχών 
(εφεξής Μ.Χ.Ε.Σ): η κατά την έννοια της παραγράφου 
15 επιχείρηση. 

9. «Μητρική επιχείρηση»: η μητρική επιχείρηση κατά 
την έννοια της παραγράφου 5 του άρθρου 42ε του κ.ν. 
2190/1920 (ΦΕΚ 37 Α' ) ή, εφόσον πρόκειται για μητρι¬ 
κή επιχείρηση με καταστατική έδρα σε άλλο κράτος 

- μέλος της Ευρωπάίκής'Ενωσης, η επιχείρηση κατά 
την έννοια του άρθρου 1 της έβδομης Οδηγίας 83/349/ 
ΕΟΚ (Ε 193/18.7.1983), ή οποιαδήποτε επιχείρηση η οποία 
κατά την κρίση των Αρμόδιων Αρχών ασκεί ουσιαστικά 
δεσπόζουσα επιρροή σε άλλη επιχείρηση. 

10. «Θυγατρική επιχείρηση»: η θυγατρική επιχείρηση 
κατά την έννοια της παραγράφου 5 του άρθρου 42ε 
του κ.ν. 2190/1920 ή, εφόσον πρόκειται για θυγατρική 
επιχείρηση με καταστατική έδρα σε άλλο κράτος - 
μέλος της Ευρωπάίκής'Ενωσης, η επιχείρηση κατά την 
έννοια του άρθρου 1 της έβδομης Οδηγίας 83/349/ΕΟΚ 
ή οποιαδήποτε επιχείρηση επί της οποίας, κατά την κρί¬ 
ση των Αρμόδιων Αρχών, μία μητρική επιχείρηση ασκεί 


ουσιαστικά δεσπόζουσα επιρροή. Όλες οι θυγατρικές 
επιχειρήσεις θυγατρικών επιχειρήσεων θεωρούνται θυ¬ 
γατρικές επιχειρήσεις της μητρικής επιχείρησης. 

11. «Συμμετοχή»: η συμμετοχή κατά την έννοια της 
παραγράφου 5 του άρθρου 42ε του κ.ν. 2190/1920 ή, 
εφόσον πρόκειται για συμμετοχή σε επιχειρήσεις με 
καταστατική έδρα σε άλλο κράτος - μέλος της Ευ¬ 
ρωπάίκής'Ενωσης, η συμμετοχή κατά την έννοια του 
πρώτου εδαφίου του άρθρου 17 της Οδηγίας 78/660/ 
ΕΟΚ (ί_ 222/14.8.1978) ή η άμεση ή έμμεση κατοχή του 
20% και άνω των δικαιωμάτων ψήφου ή του κεφαλαίου 
μιας επιχείρησης. 

12. «Όμιλος»: ο όμιλος επιχειρήσεων, ο οποίος αποτε- 
λείται από μητρική επιχείρηση, τις θυγατρικές της και 
τις επιχειρήσεις στις οποίες η μητρική επιχείρηση ή οι 
θυγατρικές της κατέχουν συμμετοχή, καθώς και οι επι¬ 
χειρήσεις που συνδέονται μεταξύ τους κατά την έννοια 
της παραγράφου 1 του άρθρου 96 του κ.ν. 2190/1920 
ή εφόσον πρόκειται για επιχειρήσεις με καταστατική 
έδρα σε άλλο κράτος - μέλος της Ευρωπάίκής'Ενωσης 
που συνδέονται μεταξύ τους κατά την έννοια της παρα¬ 
γράφου 1 του άρθρου 12 της Οδηγίας 83/349/ΕΟΚ. 

13. «Στενοί δεσμοί»: η κατάσταση, κατά την έννοια 
της παραγράφου 15 του άρθρου 2 του ν. 2076/1992, της 
περίπτωσης ιδ' του άρθρου 2α του ν.δ. 400/1970 ή της 
παραγράφου 40 του άρθρου 2 του ν. 2396/1996 στην 
οποία δύο ή περισσότερα φυσικά ή νομικά πρόσωπα 
συνδέονται μεταξύ τους είτε με: 

α) «συμμετοχή», η οποία ορίζεται ως η απευθείας ή 
μέσω ελέγχου κατοχή ποσοστού ίσου ή ανώτερου του 
20% των δικαιωμάτων ψήφου ή του κεφαλαίου μιας 
επιχείρησης ή 

β) «έλεγχο», ο οποίος συνίσταται στη σχέση μεταξύ 
μητρικής και θυγατρικής επιχείρησης που περιγράφε- 
ται σε όλες τις περιπτώσεις της παραγράφου 5 του 
άρθρου 42ε του κ.ν. 2190/1920 ή των παραγράφων 1 και 
2 του άρθρου 1 της Οδηγίας 83/349/ΕΟΚ ή σε παρό¬ 
μοια σχέση μεταξύ οποιουδήποτε φυσικού ή νομικού 
προσώπου και μιας επιχείρησης. Κάθε θυγατρική επι¬ 
χείρηση μιας άλλης θυγατρικής θεωρείται και αυτή ως 
θυγατρική της μητρικής που είναι επικεφαλής των εν 
λόγω επιχειρήσεων. 

«Στενοί δεσμοί» μεταξύ δύο ή περισσότερων φυσικών 
ή νομικών προσώπων υφίστανται και στην περίπτωση, 
κατά την οποία τα εν λόγω πρόσωπα συνδέονται μο- 
νίμως με το ίδιο πρόσωπο με σχέση ελέγχου. 

14. «Ομιλος Ετερογενών Χρηματοοικονομικών Δρα¬ 
στηριοτήτων» (εφεξής Ο.Ε.Χ.Δ.): ο όμιλος επιχειρήσεων 
που, με την επιφύλαξη των οριζόμενων στο άρθρο 3, 
πληροί σωρευτικά τις ακόλουθες προϋποθέσεις: 

α) επικεφαλής του ομίλου είναι ρυθμιζόμενη επιχείρη¬ 
ση κατά την έννοια της παραγράφου 4 ή τουλάχιστον 
μία από τις θυγατρικές του ομίλου είναι ρυθμιζόμενη 
επιχείρηση κατά την έννοια της παραγράφου 4, 

β) εφόσον επικεφαλής είναι ρυθμιζόμενη επιχείρη¬ 
ση κατά την έννοια της παραγράφου 4, πρόκειται για 
μητρική επιχείρηση επιχειρήσεως του χρηματοοικο¬ 
νομικού τομέα, για επιχείρηση που κατέχει συμμετοχή 
σε επιχείρηση του χρηματοοικονομικού τομέα ή για 
επιχείρηση συνδεόμενη με επιχείρηση του χρηματο¬ 
οικονομικού τομέα κατά την έννοια της παραγράφου 1 
του άρθρου 96 του κ.ν. 2190/1920 ή της παραγράφου 1 
του άρθρου 12 της Οδηγίας 83/349/ΕΟΚ, 

γ) εφόσον δεν είναι επικεφαλής του ομίλου ρυθμιζό- 
μενη επιχείρηση κατά την έννοια της παραγράφου 4, 
οι δραστηριότητες του ομίλου ασκούνται κυρίως στο 
χρηματοοικονομικό τομέα κατά την έννοια της παρα¬ 
γράφου 1 του άρθρου 3, 

δ) μία τουλάχιστον από τις επιχειρήσεις του ομίλου 
υπάγεται στον ασφαλιστικό τομέα και μία τουλάχιστον 
στον τραπεζικό τομέα ή στον τομέα παροχής επενδυ¬ 
τικών υπηρεσιών, 

ε) αμφότερες οι ενοποιημένες ή και οι αθροιστικές 
δραστηριότητες των επιχειρήσεων του ομίλου στον 
ασφαλιστικό τομέα αφ’ ενός και οι ενοποιημένες ή και 
οι αθροιστικές δραστηριότητες των επιχειρήσεων του 
ομίλου στον τραπεζικό τομέα και στον τομέα των επεν¬ 
δυτικών υπηρεσιών αφ’ ετέρου, είναι ουσιώδεις κατά 
την έννοια των παραγράφων 2 ή 3 του άρθρου 3. 

Ως Ο.Ε.Χ.Δ. θεωρείται και οποιοσδήποτε υποόμιλος 
ομίλου επιχειρήσεων κατά την έννοια της παραγράφου 
12, που πληροί τα κριτήρια της παρούσας παραγρά¬ 
φου. 

15. «Μικτή Χρηματοοικονομική Εταιρεία Συμμετοχών» 
(Μ.Χ.Ε.Σ.): η μητρική επιχείρηση, η οποία δεν είναι ρυθ- 
μιζόμενη επιχείρηση και η οποία μαζί με τις θυγατρικές 
της, εκ των οποίων μια τουλάχιστον είναι ρυθμιζόμενη 
επιχείρηση με έδρα στην Κοινότητα, καθώς και άλλες 
επιχειρήσεις, συνιστά Ο.Ε.Χ.Δ.. 

16. «Αρμόδιες Αρχές»; οι Αρμόδιες Αρχές των κρατών 
- μελών που είναι εξουσιοδοτημένες βάσει νομοθετικής 
ή κανονιστικής διάταξης να εποπτεύουν τα πιστωτικά 
ιδρύματα ή και τις ασφαλιστικές επιχειρήσεις ή και τις 
επιχειρήσεις παροχής επενδυτικών υπηρεσιών είτε σε 
ατομική βάση είτε σε επίπεδο ομίλου επιχειρήσεων. 

17. «Σχετικές Αρμόδιες Αρχές»; 

α) Οι Αρμόδιες Αρχές που είναι υπεύθυνες για την 
τομεακή εποπτεία σε επίπεδο ομίλου οποιοσδήποτε 
από τις ρυθμιζόμενες επιχειρήσεις ενός Ο.Ε.Χ.Δ.. 

β) Ο Συντονιστής, ο οποίος ορίζεται σύμφωνα με το 
άρθρο 11 αν δεν ταυτίζεται με τις Αρμόδιες Αρχές. 

γ) Άλλες Αρμόδιες Αρχές, που θεωρούνται σχετικές 
κατά την κρίση των Αρχών, που αναφέρονται στις περι¬ 
πτώσεις α' και β' ανωτέρω. Προκειμένου οι τελευταίες 
αυτές Αρχές να διαμορφώσουν κρίση, λαμβάνουν ιδίως 
υπόψη; το μερίδιο αγοράς που κατέχουν οι ρυθμιζόμε- 
νες επιχειρήσεις του Ομίλου σε άλλα κράτη - μέλη (ιδί¬ 
ως δε εάν αυτό υπερβαίνει το 5%) και τη βαρύτητα που 
έχει στο πλαίσιο του Ομίλου η ρυθμιζόμενη επιχείρηση, 
που είναι εγκατεστημένη σε άλλο κράτος - μέλος. 

18. «Συντονιστής»; Η Αρμόδια Αρχή που είναι υπεύθυνη 
για την άσκηση της συμπληρωματικής εποπτείας των 
ρυθμιζόμενων επιχειρήσεων ενός Ο.Ε.Χ.Δ. μεταξύ των 
Αρμόδιων Αρχών των ενδιαφερομένων κρατών - μελών, 
συμπεριλαμβανομένων των αρχών του κράτους - μέ¬ 
λους, όπου έχει την έδρα της η Μ.Χ.Ε.Σ.. 

19. «Εντός ομίλου συναλλαγές»; Όλες οι συναλλαγές 
προς εκπλήρωση μιας υποχρέωσης, συμβατικής ή μη, 
με καταβολή τιμήματος ή άνευ τιμήματος, για τη διεκ¬ 
περαίωση των οποίων ρυθμιζόμενες επιχειρήσεις που 
ανήκουν σε έναν Ο.Ε.Χ.Δ., βασίζονται, άμεσα ή έμμεσα, 
σε άλλες επιχειρήσεις του ίδιου ομίλου ή σε οποιο- 
δήποτε φυσικό ή νομικό πρόσωπο συνδεόμενο με τις 
επιχειρήσεις αυτού του ομίλου με στενούς δεσμούς. 

20. «Συγκέντρωση κινδύνων»; Κάθε έκθεση σε κίνδυ¬ 
νο με πιθανότητα πρόκλησης ζημίας που επιβαρύνει 


επιχειρήσεις ενός Ο.Ε.Χ.Δ., εφόσον η έκθεση αυτή εί¬ 
ναι αρκετά σημαντική ώστε να θέτει σε κίνδυνο τη 
φερεγγυότητα ή τη γενική χρηματοοικονομική κατά¬ 
σταση των ρυθμιζόμενων επιχειρήσεων του Ο.Ε.Χ.Δ.. 
Η έκθεση αυτή μπορεί να είναι αποτέλεσμα κινδύνου 
αντισυμβαλλομένου ή πιστωτικού κινδύνου, επενδυτικού 
κινδύνου, ασφαλιστικού κινδύνου, κινδύνου της αγοράς 
ή άλλων κινδύνων, ή συνδυασμού ή αλληλεπίδρασης 
αυτών των κινδύνων. 

Άρθρο 3 

Κατώτατα όρια για τον προσδιορισμό ενός Ο.Ε.Χ.Δ. 

1. Προκειμένου να προσδιοριστεί εάν οι δραστηριότη¬ 
τες ενός ομίλου ασκούνται κυρίως στο χρηματοοικο¬ 
νομικό τομέα, κατά την έννοια της περίπτωσης γ' της 
παραγράφου 14 του άρθρου 2, ο λόγος του συνόλου 
του ισολογισμού των ρυθμιζόμενων και μη ρυθμιζόμε- 
νων επιχειρήσεων του χρηματοοικονομικού τομέα του 
ομίλου προς το σύνολο του ισολογισμού ολόκληρου 
του ομίλου πρέπει να υπερβαίνει το 40%. 

2. Προκειμένου να προσδιοριστεί εάν οι δραστη¬ 
ριότητες ενός ομίλου στους επί μέρους χρηματοοι- 
κονομι- κούς τομείς είναι ουσιώδεις κατά την έννοια 
της περίπτωσης ε' της παραγράφου 14 του άρθρου 
2, λαμβάνεται υπόψη εάν για κάθε επί μέρους χρη¬ 
ματοοικονομικό τομέα ο μέσος όρος μεταξύ των δύο 
παρακάτω λόγων: 

α. του λόγου του συνόλου του ισολογισμού του 
συγκεκριμένου χρηματοοικονομικού τομέα προς το 
σύνολο του ισολογισμού όλων των επιχειρήσεων του 
χρηματοοικονομικού τομέα του ομίλου και 

β. του λόγου των απαιτήσεων φερεγγυότητας του 
ίδιου χρηματοοικονομικού τομέα προς το σύνολο των 
απαιτήσεων φερεγγυότητας όλων των επιχειρήσεων 
του χρηματοοικονομικού τομέα του ομίλου, 

υπερβαίνει το 10%. 

Για τους σκοπούς τους νόμου αυτού, ως λιγότερο ση¬ 
μαντικός χρηματοοικονομικός τομέας σε έναν Ο.Ε.Χ.Δ. 
νοείται ο τομέας με το μικρότερο μέσο όρο, όπως 
αυτός υπολογίζεται στην παρούσα παράγραφο, και ως 
σημαντικότερος χρηματοοικονομικός τομέας εκείνος 
με τον υψηλότερο μέσο όρο. Για τον υπολογισμό του 
μέσου όρου και τη μέτρηση του λιγότερο σημαντικού 
και του σημαντικότερου χρηματοοικονομικού τομέα, ο 
τραπεζικός τομέας και ο τομέας παροχής επενδυτικών 
υπηρεσιών λαμβάνονται υπόψη από κοινού. 

3. Οι διατομεακές δραστηριότητες θεωρούνται ου¬ 
σιώδεις, κατά την έννοια της περίπτωσης ε' της πα¬ 
ραγράφου 14 του άρθρου 2, εάν το σύνολο του ισολο¬ 
γισμού του λιγότερο σημαντικού χρηματοοικονομικού 
τομέα του ομίλου υπερβαίνει το ποσό των έξι δισεκα¬ 
τομμυρίων (6.000.000.000) ευρώ. 

Εάν ο όμιλος δεν καλύπτει το όριο που αναφέρεται 
στην παράγραφο 2, αλλά πληροί το όριο που τίθεται 
στο παραπάνω εδάφιο, οι Σχετικές Αρμόδιες Αρχές 
μπο- ρούν, κατόπιν κοινής συμφωνίας, να μην θεωρή¬ 
σουν τον όμιλο ως Ο.Ε.Χ.Δ. ή να μην εφαρμόσουν τις 
διατάξεις των άρθρων 7, 8 και 10, εφόσον εκτιμούν ότι η 
υπαγωγή του ομίλου στο πεδίο εφαρμογής του νόμου 
αυτού ή η εφαρμογή αυτών των διατάξεων δεν είναι 
αναγκαία ή ότι θα ήταν απρόσφορη ή παραπλανητική 
σε σχέση με τους στόχους της συμπληρωματικής επο¬ 
πτείας, λαμβάνοντας ενδεικτικά υπόψη; 




852 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


α. ότι το σχετικό μέγεθος του λιγότερο σημαντικού 
χρηματοοικονομικού τομέα του ομίλου δεν υπερβαίνει 
το 5%, ποσοστό που υπολογίζεται είτε βάσει του μέ¬ 
σου όρου που περιγράφεται στην παράγραφο 2 είτε 
βάσει του συνόλου του ισολογισμού ή των απαιτήσεων 
φερεγγυότητας που ισχύουν για το συγκεκριμένο χρη¬ 
ματοοικονομικό τομέα ή 

β. ότι το μερίδιο αγοράς του ομίλου δεν υπερβαίνει 
σε κανένα κράτος - μέλος το 5%, ποσοστό που υπολο¬ 
γίζεται ως προς τον τραπεζικό τομέα ή τον τομέα πα¬ 
ροχής επενδυτικών υπηρεσιών βάσει του συνόλου του 
ισολογισμού και ως προς τον ασφαλιστικό τομέα βάσει 
των ακαθάριστων εγγεγραμμένων ασφαλίστρων. 

Οι αποφάσεις που λαμβάνονται σύμφωνα με την πα¬ 
ρούσα παράγραφο κοινοποιούνται στις άλλες εμπλε¬ 
κόμενες Αρμόδιες Αρχές. 

4. Για την εφαρμογή των παραγράφων 1, 2 και 3, οι 
Σχετικές Αρμόδιες Αρχές μπορούν κατόπιν κοινής συμ¬ 
φωνίας: 

α. Να εξαιρούν συγκεκριμένη επιχείρηση κατά τον 
υπολογισμό των δεικτών στις περιπτώσεις που προ- 
βλέπονται στην παράγραφο 5 του άρθρου 6. 

β. Να λαμβάνουν υπόψη τους τη συμμόρφωση του 
ομίλου με τα κατώτατα όρια που αναφέρονται στις 
παραγράφους 1 και 2 επί τρία (3) συνεχή έτη, ώστε 
να απο-φεύγονται απότομες αλλαγές σχετικά με την 
υπαγωγή η μη ενός ομίλου στο καθεστώς των Ο.Ε.Χ.Δ. 
και να μην την λαμβάνουν υπόψη εάν υπάρχουν σημα¬ 
ντικές μεταβολές στη δομή του ομίλου. 

Όταν ένας όμιλος έχει ήδη χαρακτηριστεί ως Ο.Ε.Χ.Δ. 
εφόσον πληροί τα κριτήρια των παραγράφων 1, 2 και 3, 
οι Σχετικές Αρμόδιες Αρχές λαμβάνουν τις παραπάνω 
αποφάσεις κατόπιν πρότασης του Συντονιστή αυτού 
του Ο.Ε.Χ.Δ.. 

5. Κατά την εφαρμογή των παραγράφων 1 και 2, σε 
εξαιρετικές περιπτώσεις, οι Σχετικές Αρμόδιες Αρχές 
μπορούν, κατόπιν κοινής συμφωνίας, να αντικαθιστούν 
το κριτήριο του συνόλου του ισολογισμού με ένα ή 
και τα δύο από τα ακόλουθα κριτήρια ή να προσθέ¬ 
τουν ένα ή και τα δύο από τα ακόλουθα αναφερόμενα 
κριτήρια: 

α) διάρθρωση εσόδων και 

β) εργασίες εκτός ισολογισμού, 

εάν θεωρούν ότι αυτά τα κριτήρια έχουν ιδιαίτερη 
σημασία για τους σκοπούς της συμπληρωματικής επο- 
πτείας, η οποία ρυθμίζεται στον παρόντα νόμο. 

6. Εάν, μετά τον προσδιορισμό ενός ομίλου ως Ο.Ε.Χ.Δ. 
και την υπαγωγή του σε συμπληρωματική εποπτεία, οι 
δείκτες που αναφέρονται στις παραγράφους 1 και 2 
κατέλθουν του 40% και του 10%, αντίστοιχα, για την 
επόμενη τριετία θα ισχύουν χαμηλότεροι δείκτες πο¬ 
σοστών 35% και 8%, αντίστοιχα, ώστε να αποφεύγονται 
απότομες αλλαγές σχετικά με την υπαγωγή ή μη ενός 
ομίλου σε καθεστώς Ο.Ε.Χ.Δ.. 

Ομοίως, εάν το σύνολο του ισολογισμού του μικρό¬ 
τερου χρηματοοικονομικού τομέα ενός ομίλου που 
έχει ήδη υπαχθεί στη συμπληρωματική εποπτεία των 
Ο.Ε.Χ.Δ. καταστεί χαμηλότερο των έξι δισεκατομμυρίων 
(6.000.000.000) ευρώ που ορίζονται στην παράγραφο 3 
για την επόμενη τριετία θα ισχύει το χαμηλότερο ποσό 
των πέντε δισεκατομμυρίων (5.000.000.000) ευρώ, ώστε 
να αποφεύγονται απότομες αλλαγές σχετικά με την 
υπαγωγή ή μη ενός ομίλου σε καθεστώς Ο.Ε.Χ.Δ.. 


Κατά την ως άνω περίοδο των τριών ετών, ο Συντονι¬ 
στής μπορεί, με τη συγκατάθεση των άλλων Σχετικών 
Αρμόδιων Αρχών, να αποφασίζει ότι παύουν να ισχύουν 
οι χαμηλότεροι δείκτες ή το χαμηλότερο ποσό σύμφω¬ 
να με την παρούσα παράγραφο. 

7. Οι υπολογισμοί σύμφωνα με το παρόν άρθρο, οι 
οποίοι λαμβάνουν υπόψη τον ισολογισμό γίνονται με 
βάση το συνολικό αθροιστικό ισολογισμό των επιχειρή¬ 
σεων του ομίλου, σύμφωνα με τις ετήσιες οικονομικές 
καταστάσεις τους. Για τις ανάγκες του υπολογισμού 
αυτού, οι επιχειρήσεις στις οποίες υπάρχει συμμετοχή 
λαμβάνονται υπόψη κατά το ποσό του συνολικού ισολο¬ 
γισμού τους που αντιστοιχεί αναλογικά στο αθροιστικό 
μερίδιο που κατέχεται σε αυτές από τον όμιλο. 

Στην περίπτωση που υπάρχουν ενοποιημένες οικονο¬ 
μικές καταστάσεις, τότε λαμβάνονται υπόψη αντί των 
αθροιστικών οικονομικών οι ενοποιημένες οικονομικές 
καταστάσεις. 

8. Οι απαιτήσεις φερεγγυότητας που αναφέρονται 
στις παραγράφους 2 και 3 υπολογίζονται σύμφωνα με 
τους τομεακούς κανόνες. 

Άρθρο 4 

Χαρακτηρισμός ενός ομίλου ως Ο.Ε.Χ.Δ. 

1. Οι Αρμόδιες Αρχές που έχουν χορηγήσει άδεια 
λειτουργίας σε ρυθμιζόμενες επιχειρήσεις οφείλουν να 
προβαίνουν, βάσει των άρθρων 2, 3 και 5, σε χαρακτη¬ 
ρισμό κάθε ομίλου που εμπίπτει στο πεδίο εφαρμογής 
του νόμου αυτού ως Ο.Ε.Χ.Δ. ή μη. 

Προς το σκοπό αυτόν: 

α. Οι Αρμόδιες Αρχές, που έχουν χορηγήσει άδειες 
λειτουργίας σε ρυθμιζόμενες επιχειρήσεις του ομίλου 
συνεργάζονται στενά, όπου αυτό απαιτείται. 

β. Εάν μία Αρμόδια Αρχή κρίνει ότι μία ρυθμιζόμενη 
επιχείρηση στην οποία έχει χορηγήσει άδεια λειτουρ¬ 
γίας ανήκει σε όμιλο που ενδέχεται να συνιστά Ο.Ε.Χ.Δ. 
σύμφωνα με το άρθρο 3 και ο οποίος δεν έχει ακόμη 
χαρακτηριστεί ως τέτοιος γνωστοποιεί τη γνώμη της 
στις άλλες ενδιαφερόμενες Αρμόδιες Αρχές. 

2. Ο Συντονιστής που ορίζεται σύμφωνα με το άρθρο 
11 γνωστοποιεί στη μητρική επιχείρηση που είναι επι¬ 
κεφαλής του ομίλου ή, ελλείψει μητρικής επιχείρησης, 
στη ρυθμιζόμενη επιχείρηση με το υψηλότερο σύνολο 
ισολογισμού στο σημαντικότερο χρηματοοικονομικό 
τομέα ενός ομίλου, ότι ο όμιλος χαρακτηρίστηκε ως 
Ο.Ε.Χ.Δ. και ότι ορίστηκε ως Συντονιστής. Ο Συντονι¬ 
στής ενημερώνει επίσης τις Αρμόδιες Αρχές που έχουν 
χορηγήσει άδεια λειτουργίας σε ρυθμιζόμενες επιχει¬ 
ρήσεις του ομίλου, τις Αρμόδιες Αρχές του κράτους 
- μέλους στο οποίο έχει την έδρα της η Μ.Χ.Ε.Σ., καθώς 
και την Ευρωπαϊκή Επιτροπή. 

ΚΕΦΑΛΑΙΟ II 

ΣΥΜΠΛΗΡΩΜΑΤΙΚΗ ΕΠΟΠΤΕΙΑ 
ΤΜΗΜΑ 1 

ΠΕΔΙΟ ΕΦΑΡΜΟΓΗΣ 
Αρθρο 5 

Πεδίο εφαρμογής της συμπληρωματικής εποπτείας 
των ρυθμιζόμενων επιχειρήσεων 

1. Η συμπληρωματική εποπτεία των ρυθμιζόμενων 
επιχειρήσεων του άρθρου 1 ασκείται σύμφωνα με τα 

οριζόμενα στο νόμο αυτόν και την επιφύλαξη της υπο¬ 
χρέωσης τήρησης των διατάξεων σχετικά με την επο- 
πτεία που προβλέπουν οι τομεακοί κανόνες. 

2. Σε συμπληρωματική εποπτεία σε επίπεδο του 
Ο.Ε.Χ.Δ., σύμφωνα με τα άρθρα 6 έως 18, υπόκεινται οι 
ακόλουθες ρυθμιζόμενες επιχειρήσεις: 

α. οποιαδήποτε ρυθμιζόμενη επιχείρηση είναι επικε¬ 
φαλής ενός Ο.Ε.Χ.Δ., 

β. οποιαδήποτε ρυθμιζόμενη επιχείρηση, η μητρική 
επιχείρηση της οποίας είναι Μ.Χ.Ε.Σ. που εδρεύει στην 
Ευρωπαϊκή Ένωση, 

γ. οποιαδήποτε ρυθμιζόμενη επιχείρηση, που είναι 
συνδεδεμένη με άλλη επιχείρηση του χρηματοοικονο¬ 
μικού τομέα κατά την έννοια της παραγράφου 1 του 
άρθρου 96 του κ.ν. 2190/1920 ή της παραγράφου 1 του 
άρθρου 12 της Οδηγίας 83/349/ΕΟΚ. 

Όταν ένας Ο.Ε.Χ.Δ. αποτελεί υποόμιλο άλλου Ο.Ε.Χ.Δ., 
ο οποίος πληροί τις προϋποθέσεις του πρώτου εδα¬ 
φίου, οι διατάξεις των άρθρων 6 έως 18 εφαρμόζονται 
μόνο στις ρυθμιζόμενες επιχειρήσεις που ανήκουν στον 
δεύτερο Ο.Ε.Χ.Δ. του οποίου ο πρώτος αποτελεί υπο¬ 
όμιλο. 

Στην περίπτωση αυτή, οποιαδήποτε αναφορά γίνεται 
στον παρόντα νόμο στις έννοιες όμιλος και Ο.Ε.Χ.Δ. 
θεωρείται ότι αφορά τον δεύτερο εκ των ανωτέρω 
αναφερόμενων Ο.Ε.Χ.Δ.. 

3. Κάθε ρυθμιζόμενη επιχείρηση, που δεν υπόκειται 
σε συμπληρωματική εποπτεία σύμφωνα με την παρά¬ 
γραφο 2, της οποίας η μητρική επιχείρηση είναι ρυθ- 
μιζόμενη επιχείρηση ή Μ.Χ.Ε.Σ., που έχει την έδρα της 
εκτός της Ευρωπαϊκής Ένωσης, υπόκειται σε συμπλη¬ 
ρωματική εποπτεία σε επίπεδο Ο.Ε.Χ.Δ., σύμφωνα με 
τις διατάξεις του άρθρου 19. 

4. Εάν φυσικό ή νομικό πρόσωπο κατέχει συμμετοχή 
σε μία ή περισσότερες ρυθμιζόμενες επιχειρήσεις ή 
έχει κεφαλαιακούς δεσμούς με αυτές τις επιχειρήσεις 
ή ασκεί ουσιώδη επιρροή σε αυτές χωρίς να κατέχει 
συμμετοχή ή να έχει κεφαλαιακούς δεσμούς, με την 
εξαίρεση των περιπτώσεων που αναφέρονται στις 
παραγράφους 2 και 3, οι Σχετικές Αρμόδιες Αρχές 
προσδιορίζουν, με κοινή τους συμφωνία και τηρώντας 
την κείμενη νομοθεσία, εάν και σε ποιο βαθμό αυτές 
οι ρυθμιζόμενες επιχειρήσεις πρέπει να υπαχθούν σε 
συμπληρωματική εποπτεία, ως εάν αυτές συνιστούσαν 
έναν Ο.Ε.Χ.Δ.. 

Προκειμένου να εφαρμοστεί η κατά τα ανωτέρω συ¬ 
μπληρωματική εποπτεία, πρέπει μία τουλάχιστον από 
τις επιχειρήσεις να είναι ρυθμιζόμενη επιχείρηση κατά 
την έννοια της παραγράφου 4 του άρθρου 2, και να 
πληρούνται οι προϋποθέσεις των περιπτώσεων δ' και 
ε' της παραγράφου 14 του άρθρου 2. Οι Σχετικές Αρ¬ 
μόδιες Αρχές αποφασίζουν, λαμβάνοντας υπόψη τους 
στόχους της συμπληρωματικής εποπτείας, όπως αυτοί 
καθορίζονται στον παρόντα νόμο. 

Για τους σκοπούς της εφαρμογής του πρώτου εδαφί¬ 
ου στους συνεταιριστικούς ομίλους, οι Αρμόδιες Αρχές 
πρέπει να λαμβάνουν υπόψη τις δημόσιες οικονομικές 
υποχρεώσεις αυτών των Ομίλων προς τις άλλες χρη¬ 
ματοοικονομικές επιχειρήσεις. 

5. Με την επιφύλαξη του άρθρου 14, η άσκηση συ¬ 
μπληρωματικής εποπτείας σε επίπεδο Ο.Ε.Χ.Δ. δεν 
συνεπάγεται σε καμία περίπτωση την υποχρέωση των 
Αρμόδιων Αρχών να εποπτεύουν, σε ατομική βάση, τις 


Μ.Χ.Ε.Σ., τις ρυθμιζόμενες επιχειρήσεις τρίτων κρατών 
που ανήκουν σε Ο.Ε.Χ.Δ., καθώς και τις μη ρυθμιζόμενες 
επιχειρήσεις που ανήκουν σε Ο.Ε.Χ.Δ.. 

ΤΜΗΜΑ 2 

ΧΡΗΜΑΤΟΟΙΚΟΝΟΜΙΚΗ ΚΑΤΑΣΤΑΣΗ 
Άρθρο 6 

Κεφαλαιακή επάρκεια 

1. Με την επιφύλαξη των τομεακών κανόνων, η συ¬ 
μπληρωματική εποπτεία της κεφαλαιακής επάρκειας 
των ρυθμιζόμενων επιχειρήσεων, που ανήκουν σε έναν 
Ο.Ε.Χ.Δ., ασκείται σύμφωνα με τους κανόνες που καθο¬ 
ρίζονται στο παρόν άρθρο, στις παραγράφους 2 έως 5 
του άρθρου 10 και στα άρθρα 11 έως 18 και 25. 

2. Οι ρυθμιζόμενες επιχειρήσεις, οι οποίες ανήκουν σε 
Ο.Ε.Χ.Δ., οφείλουν να διαθέτουν διαρκώς, σε επίπεδο 
Ο.Ε.Χ.Δ., ίδια κεφάλαια, ύψους τουλάχιστον ίσου με τις 
κεφαλαιακές απαιτήσεις, όπως αυτές υπολογίζονται 
σύμφωνα με το άρθρο 25. 

Οι ρυθμιζόμενες επιχειρήσεις οφείλουν να διαθέτουν 
ικανοποιητική πολιτική κεφαλαιακής επάρκειας σε επί¬ 
πεδο Ο.Ε.Χ.Δ.. 

Η εκπλήρωση των υποχρεώσεων που αναφέρονται 
στα εδάφια 1 και 2 της παρούσας παραγράφου επο¬ 
πτεύεται από τον Συντονιστή, σύμφωνα με τις διατάξεις 
των άρθρων 11 έως 18. 

Ο Συντονιστής διασφαλίζει ότι ο υπολογισμός των 
ιδίων κεφαλαίων σύμφωνα με το πρώτο εδάφιο της 
παραγράφου αυτής πραγματοποιείται τουλάχιστον 
ετησίως είτε από τις ρυθμιζόμενες επιχειρήσεις είτε 
από την Μ.Χ.Ε.Σ.. 

Η ρυθμιζόμενη επιχείρηση κατά την έννοια της πα¬ 
ραγράφου 4 του άρθρου 2 που είναι επικεφαλής του 
Ο.Ε.Χ.Δ. ή, εάν επικεφαλής του Ο.Ε.Χ.Δ. δεν είναι ρυθ- 
μιζόμενη επιχείρηση, η Μ.Χ.Ε.Σ. ή η ρυθμιζόμενη επι¬ 
χείρηση του Ο.Ε.Χ.Δ., που ορίζεται από τον Συντονιστή 
μετά από διαβούλευση με τις άλλες Σχετικές Αρμόδιες 
Αρχές και τον Ο.Ε.Χ.Δ., υποβάλλουν στον Συντονιστή 
τα αποτελέσματα του ως άνω υπολογισμού, καθώς και 
τα στοιχεία που είναι απαραίτητα γι’ αυτόν τον υπο¬ 
λογισμό. 

3. Για τον υπολογισμό των κεφαλαιακών απαιτήσεων 
που αναφέρονται στο πρώτο εδάφιο της παραγρά¬ 
φου 2, στο πεδίο εφαρμογής της συμπληρωματικής 
εποπτείας περιλαμβάνονται οι ακόλουθες επιχειρή¬ 
σεις, στο βαθμό και κατά τον τρόπο που ορίζεται στο 
άρθρο 25: 

α. Πιστωτικό ίδρυμα, χρηματοδοτικό ίδρυμα ή επιχεί¬ 
ρηση παροχής επικουρικών τραπεζικών υπηρεσιών κατά 
την έννοια των παραγράφων 1 και 8α του άρθρου 2. 

β. Ασφαλιστική επιχείρηση, αντασφαλιστική επιχεί¬ 
ρηση ή ασφαλιστική εταιρεία χαρτοφυλακίου κατά την 
έννοια των παραγράφων 2, 6 και 8β του άρθρου 2. 

γ. Επιχείρηση παροχής επενδυτικών υπηρεσιών 
(Ε.Π.Ε.Υ.) ή χρηματοδοτικό ίδρυμα κατά την έννοια των 
παραγράφων 3 και 8γ του άρθρου 2. 

δ. Μ.Χ.Ε.Σ. κατά την έννοια της παραγράφου 15 του 
άρθρου 2. 

4. Όταν οι συμπληρωματικές κεφαλαιακές απαιτήσεις 
ενός Ο.Ε.Χ.Δ. υπολογίζονται σύμφωνα με τη μέθοδο 1 
που προβλέπεται στο άρθρο 25 (Μέθοδος Λογιστικής 
Ενοποίησης), το ύψος των ιδίων κεφαλαίων και οι απαι- 

τήσεις φερεγγυότητας των επιχειρήσεων του ομίλου 
υπολογίζονται σύμφωνα με τους αντίστοιχους τομεα- 
κούς κανόνες σχετικά με τη μορφή και την έκταση της 
ενοποίησης, όπως αυτοί ιδίως καθορίζονται στο άρθρο 
6 του π.δ. 267/1995 και στις περιπτώσεις α', β' και δ' της 
παραγράφου 2 του άρθρου 6β του ν.δ. 400/1970. 

Όταν χρησιμοποιείται η μέθοδος 2 ή η μέθοδος 3, 
που προβλέπονται στο άρθρο 25 για τον υπολογισμό, 
πρέπει να λαμβάνεται υπόψη το αναλογικό τμήμα του 
κεφαλαίου που κατέχει η μητρική επιχείρηση ή η επι¬ 
χείρηση που κατέχει συμμετοχή σε άλλη επιχείρηση 
του Ομίλου. Ως «αναλογικό τμήμα» νοείται το μέρος 
του εγγεγραμμένου κεφαλαίου που κατέχεται, άμεσα 
ή έμμεσα, από την επιχείρηση αυτή. 

5. Ο Συντονιστής μπορεί να αποφασίσει να μη συμπε- 
ριλάβει μια συγκεκριμένη επιχείρηση κατά τον υπολο¬ 
γισμό των συμπληρωματικών κεφαλαιακών απαιτήσεων 
στις ακόλουθες περιπτώσεις: 

α. Εάν η επιχείρηση εδρεύει σε τρίτη χώρα όπου 
υπάρχουν νομικά εμπόδια στη διαβίβαση των απαραί¬ 
τητων πληροφοριών, με την επιφύλαξη των τομεακών 
κανόνων σχετικά με την υποχρέωση των Αρμόδιων 
Αρχών να αρνούνται την έκδοση άδειας λειτουργίας, 
όταν παρεμποδίζεται η αποτελεσματική άσκηση της 
εποπτείας τους. 

β. Εάν η επιχείρηση έχει αμελητέα σημασία σε σχέση 
με τους στόχους της συμπληρωματικής εποπτείας των 
ρυθμιζόμενων επιχειρήσεων, που ανήκουν σε Ο.Ε.Χ.Δ.. 
Ωστόσο, εάν περισσότερες επιχειρήσεις είναι αθροιστι¬ 
κά σημαντικές για τους στόχους της συμπληρωματικής 
εποπτείας, περιλαμβάνονται στον υπολογισμό. 

γ. Εάν το να συμπεριληφθεί μία επιχείρηση δεν είναι 
σκόπιμο ή είναι παραπλανητικό σε σχέση με τους στό¬ 
χους της συμπληρωματικής εποπτείας, ο Συντονιστής, 
πριν αποφασίσει, διαβουλεύεται με τις άλλες Σχετικές 
Αρμόδιες Αρχές, εκτός εάν πρόκειται για επείγουσες 
περιπτώσεις. 

Όταν ο Συντονιστής δεν περιλαμβάνει μια ρυθμιζό- 
μενη επιχείρηση κατά τον υπολογισμό των συμπλη¬ 
ρωματικών κεφαλαιακών απαιτήσεων εφαρμόζοντας 
τα προβλεπόμενα στις ανωτέρω περιπτώσεις β' ή γ', 
οι Αρμόδιες Αρχές του κράτους - μέλους στο οποίο 
εδρεύει η συγκεκριμένη επιχείρηση μπορούν να ζητούν 
από την επιχείρηση που είναι επικεφαλής του Ο.Ε.Χ.Δ. 
πληροφορίες που μπορούν να διευκολύνουν την επο- 
πτεία της εν λόγω ρυθμιζόμενης επιχείρησης. 

Άρθρο 7 

Συγκέντρωση κινδύνων 

1. Με την επιφύλαξη των τομεακών κανόνων, ασκείται 
συμπληρωματική εποπτεία αναφορικά με τη συγκέ¬ 
ντρωση κινδύνων των ρυθμιζόμενων επιχειρήσεων που 
ανήκουν σε Ο.Ε.Χ.Δ., σύμφωνα με τους κανόνες που 
ορίζονται στις παρακάτω παραγράφους, στο άρθρο 
9, στις παραγράφους 2 έως 4 του άρθρου 10, και στα 
άρθρα 11 έως 18. 

2. Οι ρυθμιζόμενες επιχειρήσεις ή οι Μ.Χ.Ε.Σ. οφείλουν 
να αναφέρουν στον Συντονιστή δύο φορές κάθε χρό¬ 
νο οποιαδήποτε σημαντική συγκέντρωση κινδύνων σε 
επίπεδο Ο.Ε.Χ.Δ. σύμφωνα με τους κανόνες που ορίζο¬ 
νται στο παρόν άρθρο και στο άρθρο 9. Οι αναγκαίες 
πληροφορίες υποβάλλονται στον Συντονιστή από τη 
ρυθμιζόμενη επιχείρηση κατά την έννοια της παραγρά¬ 


φου 4 του άρθρου 2 που είναι επικεφαλής του Ο.Ε.Χ.Δ. 
ή στην περίπτωση που επικεφαλής του Ο.Ε.Χ.Δ. δεν 
είναι ρυθμιζόμενη επιχείρηση από τη Μ.Χ.Ε.Σ. ή από τη 
ρυθμιζόμενη επιχείρηση του Ο.Ε.Χ.Δ. που ορίζεται από 
τον Συντονιστή κατόπιν διαβούλευσής του με τις άλλες 
Σχετικές Αρμόδιες Αρχές και τον Ο.Ε.Χ.Δ.. Ο Συντονι¬ 
στής εποπτεύει τη συγκέντρωση κινδύνων σύμφωνα 
με τις διατάξεις των άρθρων 11 έως 18. 

3. Εάν επικεφαλής ενός Ο.Ε.Χ.Δ. είναι μία Μ.Χ.Ε.Σ., 
οι τομεακοί κανόνες για τη συγκέντρωση κινδύνων 
του σημαντικότερου χρηματοοικονομικού τομέα του 
Ο.Ε.Χ.Δ. εφαρμόζονται, εφόσον υφίστανται, σε αυτόν 
τον τομέα συνολικά, συμπεριλαμβανομένης και της 
Μ.Χ.Ε.Σ.. 


Άρθρο 8 

Εντός ομίλου συναλλαγές 

1. Με την επιφύλαξη των τομεακών κανόνων, ασκείται 
συμπληρωματική εποπτεία στις εντός ομίλου συναλ¬ 
λαγές των ρυθμιζόμενων επιχειρήσεων που ανήκουν σε 
Ο.Ε.Χ.Δ. σύμφωνα με τους κανόνες που ορίζονται στις 
παρακάτω παραγράφους, στο άρθρο 9, στις παραγρά¬ 
φους 2 έως 4 του άρθρου 10 και στα άρθρα 11 έως 18. 

2. Οι ρυθμιζόμενες επιχειρήσεις ή η Μ.Χ.Ε.Σ. οφεί¬ 
λουν να αναφέρουν δύο φορές κάθε χρόνο όλες τις 
ουσιώδεις εντός ομίλου συναλλαγές των ρυθμιζόμενων 
επιχειρήσεων ενός Ο.Ε.Χ.Δ., σύμφωνα με τους κανόνες 
που ορίζονται στο παρόν άρθρο και στο άρθρο 9. Μια 
εντός ομίλου συναλλαγή θεωρείται ουσιώδης όταν 
υπερβαίνει τουλάχιστον το 5% του συνολικού ποσού 
των κεφαλαιακών απαιτήσεων σε επίπεδο Ο.Ε.Χ.Δ.. 

Οι αναγκαίες πληροφορίες υποβάλλονται στον Συ¬ 
ντονιστή από τη ρυθμιζόμενη επιχείρηση κατά την έν¬ 
νοια της παραγράφου 4 του άρθρου 2 που είναι επικε¬ 
φαλής του Ο.Ε.Χ.Δ. ή στην περίπτωση που επικεφαλής 
του Ο.Ε.Χ.Δ. δεν είναι ρυθμιζόμενη επιχείρηση από την 
Μ.Χ.Ε.Σ. ή από τη ρυθμιζόμενη επιχείρηση του Ο.Ε.Χ.Δ. 
που ορίζεται από τον Συντονιστή κατόπιν διαβούλευ¬ 
σής του με τις άλλες Σχετικές Αρμόδιες Αρχές και 
τον Ο.Ε.Χ.Δ.. 

Ο Συντονιστής εποπτεύει τις εντός Ομίλου συναλ¬ 
λαγές. 

3. Εάν επικεφαλής ενός Ο.Ε.Χ.Δ. είναι μία Μ.Χ.Ε.Σ, οι 
τομεακοί κανόνες για τις εντός ομίλου συναλλαγές 
του σημαντικότερου χρηματοοικονομικού τομέα του 
Ο.Ε.Χ.Δ. εφαρμόζονται σε αυτόν τον τομέα συνολικά, 
συμπεριλαμβανομένης και της Μ.Χ.Ε.Σ.. 

Άρθρο 9 

Εποπτεία της συγκέντρωσης κινδύνων 
και των εντός Ομίλου συναλλαγών 

1. Με απόφαση του Συντονιστή, ο οποίος διαβουλεύ- 
εται με τις λοιπές Αρμόδιες Αρχές, καθορίζονται πο¬ 
σοτικά όρια και ποιοτικές απαιτήσεις ή άλλα εποπτικά 
μέτρα, προκειμένου να επιτυγχάνονται οι στόχοι της 
συμπληρωματικής εποπτείας, όσον αφορά τη συγκέ¬ 
ντρωση κινδύνων και τις εντός ομίλου συναλλαγές των 
ρυθμιζόμενων επιχειρήσεων ενός Ο.Ε.Χ.Δ.. 

2. Κατά τον καθορισμό του είδους των συναλλαγών 
και κινδύνων και κατά την εποπτεία τους, ο Συντονιστής 
και οι Σχετικές Αρμόδιες Αρχές λαμβάνουν υπόψη τους 
τη δομή του συγκεκριμένου Ο.Ε.Χ.Δ. και το σύστημα 
διαχείρισης των κινδύνων του. Για τον προσδιορισμό 

των ουσιωδών εντός ομίλου συναλλαγών και της σημα¬ 
ντικής συγκέντρωσης κινδύνων, που πρέπει να γνωστο¬ 
ποιούνται σύμφωνα με τις διατάξεις των άρθρων 7 και 
8, ο Συντονιστής, μετά από διαβούλευση με τις άλλες 
Σχετικές Αρμόδιες Αρχές και τον Ο.Ε.Χ.Δ., καθορίζει 
κατάλληλα κατώτατα όρια βάσει των εποπτικών ιδίων 
κεφαλαίων ή και των τεχνικών προβλέψεων. 

3. Κατά την εποπτεία που ασκεί στις εντός ομίλου 
συναλλαγές και στη συγκέντρωση κινδύνων, ο Συ¬ 
ντονιστής λαμβάνει ιδιαίτερα υπόψη την ενδεχόμενη 
μετάδοση των κινδύνων στο εσωτερικό του Ο.Ε.Χ.Δ., 
τον κίνδυνο σύγκρουσης συμφερόντων, τον κίνδυνο 
καταστρατήγησης τομεακών κανόνων, καθώς και το 
επίπεδο ή την έκταση των κινδύνων. 

4. Οι Σχετικές Αρμόδιες Αρχές δύνανται να εφαρμό¬ 
ζουν τις διατάξεις των τομεακών κανόνων για τις εντός 
ομίλου συναλλαγές και τη συγκέντρωση κινδύνων σε 
επίπεδο Ο.Ε.Χ.Δ. προκειμένου να αποφεύγεται ιδίως η 
καταστρατήγηση των τομεακών κανόνων. 

Άρθρο 10 

Συστήματα εσωτερικού ελέγχου 
και διαδικασίες διαχείρισης κινδύνων 

1. Οι ρυθμιζόμενες επιχειρήσεις οφείλουν να διαθέ¬ 
τουν σε επίπεδο Ο.Ε.Χ.Δ. κατάλληλες διαδικασίες δια¬ 
χείρισης κινδύνων και συστήματα εσωτερικού ελέγχου, 
συμπεριλαμβανομένων κατάλληλων διοικητικών και λο¬ 
γιστικών διαδικασιών. 

2. Οι διαδικασίες διαχείρισης κινδύνων περιλαμβάνουν 
τα ακόλουθα: 

α. την ορθή διακυβέρνηση και διαχείριση όλων των 
κινδύνων που αναλαμβάνονται, που επιτυγχάνεται με 
την έγκριση και την περιοδική επιθεώρηση της ακολου¬ 
θούμενης στρατηγικής και πολιτικής από τα κατάλληλα 
διευθυντικά όργανα σε επίπεδο Ο.Ε.Χ.Δ., 

β. την κατάλληλη πολιτική κεφαλαιακής επάρκειας, 
ώστε να μπορούν να λαμβάνονται εκ των προτέρων 
υπόψη οι επιπτώσεις της επιχειρηματικής στρατηγι¬ 
κής ως προς τους αναλαμβανόμενους κινδύνους και 
τις κεφαλαιακές απαιτήσεις, όπως καθορίζονται στα 
άρθρα 6 και 25, 

γ. κατάλληλες διαδικασίες για να διασφαλίζεται ότι 
τα συστήματα παρακολούθησης των κινδύνων είναι 
πλήρως ενσωματωμένα στο οργανωτικό σχήμα της 
κάθε επιχείρησης και ότι λαμβάνονται όλα τα μέτρα 
προκειμένου να εξασφαλίζεται, ότι τα συστήματα που 
εφαρμόζονται σε κάθε επιχείρηση που περιλαμβάνεται 
στο πεδίο της συμπληρωματικής εποπτείας είναι συ¬ 
νεκτικά, ώστε να καθίσταται εφικτό να εκτιμώντας να 
επιτηρούνται και να ελέγχονται οι κίνδυνοι σε επίπεδο 
Ο.Ε.Χ.Δ.. 

3. Τα συστήματα εσωτερικού ελέγχου περιλαμβάνουν 
τα ακόλουθα: 

α. Επαρκείς διαδικασίες ελέγχου σχετικά με την κε¬ 
φαλαιακή επάρκεια ώστε να εντοπίζονται και να εκτι- 
μώνται όλοι οι πραγματικοί κίνδυνοι που υφίστανται 
και να προσδιορίζονται καταλλήλως τα ίδια κεφάλαια 
που είναι απαραίτητα για την κάλυψη των εν λόγω 
κινδύνων. 

β. Ορθές διαδικασίες δημοσίευσης οικονομικών κα¬ 
ταστάσεων και πρόσθετων στοιχείων ώστε να εντο¬ 
πίζονται, να μετρώντας να παρακολουθούνται και να 
ελέγχονται οι εντός ομίλου συναλλαγές και η συγκέ¬ 
ντρωση κινδύνων. 


4. Όλες οι επιχειρήσεις που εμπίπτουν στο πεδίο 
εφαρμογής της συμπληρωματικής εποπτείας σύμφωνα 
με το άρθρο 5, διαθέτουν επαρκή συστήματα εσω¬ 
τερικού ελέγχου ώστε να είναι δυνατή η παραγωγή 
οποιωνδήποτε στοιχείων και πληροφοριών που θα ήταν 
χρήσιμα για τους σκοπούς άσκησης της συμπληρωμα¬ 
τικής εποπτείας. 

5. Τα συστήματα και οι διαδικασίες που αναφέρονται 
στις παραγράφους 1 έως 4 υπόκεινται σε εποπτικό 
έλεγχο από τον Συντονιστή. 

ΤΜΗΜΑ 3 

ΜΕΤΡΑ ΓΙΑ ΤΗ ΔΙΕΥΚΟΛΥΝΣΗ 
ΤΗΣ ΣΥΜΠΛΗΡΩΜΑΤΙΚΗΣ ΕΠΟΠΤΕΙΑΣ 

Άρθρο 11 

Ορισμός του Συντονιστή 

1. Για τη διασφάλιση της ορθής συμπληρωματι¬ 
κής εποπτείας των ρυθμιζόμενων επιχειρήσεων ενός 
Ο.Ε.Χ.Δ., ορίζεται ένας Συντονιστής, υπεύθυνος για 
το συντονισμό και την άσκηση της συμπληρωματικής 
εποπτείας μεταξύ των αρμόδιων αρχών των ενδιαφε¬ 
ρομένων κρατών - μελών, συμπεριλαμβανομένων των 
αρχών του κράτους - μέλους, όπου έχει την έδρα της 
η Μ.Χ.Ε.Σ.. 

2. Ο Συντονιστής ορίζεται σύμφωνα με ακόλουθα 
κριτήρια: 

α. Εάν επικεφαλής του Ο.Ε.Χ.Δ. είναι ρυθμιζόμενη επι¬ 
χείρηση, το ρόλο του Συντονιστή ασκεί η Αρμόδια Αρχή 
που εξέδωσε την άδεια λειτουργίας της, σύμφωνα με 
τους σχετικούς τομεακούς κανόνες. 

β. Εάν επικεφαλής του Ο.Ε.Χ.Δ. δεν είναι ρυθμιζόμενη 
επιχείρηση, το ρόλο του Συντονιστή ασκεί η Αρμόδια 
Αρχή, η οποία ορίζεται βάσει των ακόλουθων κριτη¬ 
ρίων: 

βα. Όταν η μητρική επιχείρηση ρυθμιζόμενης επιχεί¬ 
ρησης είναι Μ.Χ.Ε.Σ, το ρόλο του Συντονιστή ασκεί 
η Αρμόδια Αρχή που εξέδωσε την άδεια λειτουργίας 
αυτής της ρυθμιζόμενης επιχείρησης σύμφωνα με τους 
ισχύοντες τομεακούς κανόνες. 

ββ. Όταν περισσότερες της μιας ρυθμιζόμενες επι¬ 
χειρήσεις που έχουν την έδρα τους στην Ευρωπαϊκή 
Ένωση έχουν ως μητρική επιχείρηση την ίδια Μ.Χ.Ε.Σ. 
και μία από αυτές τις ρυθμιζόμενες επιχειρήσεις έχει 
λάβει άδεια λειτουργίας στο κράτος - μέλος όπου έχει 
την έδρα της η Μ.Χ.Ε.Σ., το ρόλο του Συντονιστή ασκεί 
η Αρμόδια Αρχή που έχει εκδώσει την άδεια λειτουργί¬ 
ας αυτής της ρυθμιζόμενης επιχείρησης στο εν λόγω 
κράτος - μέλος. 

Όταν περισσότερες της μίας ρυθμιζόμενες επιχειρή¬ 
σεις που δραστηριοποιούνται σε διαφορετικούς χρημα¬ 
τοοικονομικούς τομείς έχουν λάβει άδεια λειτουργίας 
στο κράτος - μέλος όπου έχει την έδρα της η Μ.Χ.Ε.Σ., 
το ρόλο του Συντονιστή ασκεί η Αρμόδια Αρχή της 
ρυθμιζόμενης επιχείρησης που δραστηριοποιείται στο 
σημαντικότερο χρηματοοικονομικό τομέα του ομίλου. 

Όταν επικεφαλής του Ο.Ε.Χ.Δ. είναι περισσότερες 
από μία Μ.Χ.Ε.Σ. που έχουν την έδρα τους σε διάφορα 
κράτη - μέλη και υπάρχει μία ρυθμιζόμενη επιχείρηση 
σε καθένα από αυτά τα κράτη - μέλη, αν οι επιχειρήσεις 
αυτές δραστηριοποιούνται στον ίδιο χρηματοοικονο¬ 
μικό τομέα, το ρόλο του Συντονιστή ασκεί η Αρμόδια 
Αρχή που εποπτεύει τη ρυθμιζόμενη επιχείρηση που 

έχει το υψηλότερο σύνολο ισολογισμού ή, εάν οι επιχει¬ 
ρήσεις αυτές δεν δραστηριοποιούνται στον ίδιο χρη¬ 
ματοοικονομικό τομέα, η Αρμόδια Αρχή που εποπτεύει 
τη ρυθμιζόμενη επιχείρηση που δραστηριοποιείται στο 
σημαντικότερο χρηματοοικονομικό τομέα. 

βγ. Όταν περισσότερες της μίας ρυθμιζόμενες επι¬ 
χειρήσεις που έχουν την έδρα τους στην Ευρωπαϊκή 
Ένωση έχουν ως μητρική επιχείρηση την ίδια Μ.Χ.Ε.Σ., 
αλλά καμία από αυτές τις επιχειρήσεις δεν έχει λάβει 
άδεια λειτουργίας στο κράτος - μέλος όπου έχει την 
έδρα της η Μ.Χ.Ε.Σ., το ρόλο του Συντονιστή ασκεί η 
Αρμόδια Αρχή που έχει εκδώσει την άδεια λειτουργίας 
για τη ρυθμιζόμενη επιχείρηση με το υψηλότερο σύνο¬ 
λο ισολογισμού στο σημαντικότερο χρηματοοικονομικό 
τομέα. 

βδ. Όταν ο Ο.Ε.Χ.Δ. δεν έχει ως επικεφαλής μητρική 
επιχείρηση ή σε οποιαδήποτε άλλη περίπτωση, το ρόλο 
του Συντονιστή ασκεί η Αρμόδια Αρχή που έχει εκδώσει 
την άδεια λειτουργίας για τη ρυθμιζόμενη επιχείρηση 
με το υψηλότερο σύνολο ισολογισμού στο σημαντικό¬ 
τερο χρηματοοικονομικό τομέα. 

3. Σε ειδικές περιπτώσεις, οι Σχετικές Αρμόδιες Αρχές 
μπορούν, με κοινή συμφωνία, να μην εφαρμόσουν τα 
κριτήρια της παραγράφου 2, εάν κρίνουν ότι η εφαρμο¬ 
γή τους θα αποβεί απρόσφορη, λαμβανομένης υπόψη 
της δομής του Ο.Ε.Χ.Δ. και της σημασίας των δραστη¬ 
ριοτήτων του σε διάφορες χώρες και να ορίσουν ως 
Συντονιστή μια διαφορετική Αρμόδια Αρχή. Στις περι¬ 
πτώσεις αυτές οι Αρμόδιες Αρχές, πριν αποφασίσουν, 
δίνουν την ευκαιρία στα αρμόδια στελέχη του Ο.Ε.Χ.Δ. 
να εκφράσουν τις απόψεις τους. 

Άρθρο 12 

Καθήκοντα Συντονιστή 

1. Τα καθήκοντα του Συντονιστή όσον αφορά τη συ¬ 
μπληρωματική εποπτεία περιλαμβάνουν: 

α. Το συντονισμό της συγκέντρωσης και διαβίβασης 
των χρήσιμων ή ουσιωδών πληροφοριών, τόσο κατά τη 
συνήθη πορεία των επιχειρηματικών δραστηριοτήτων, 
όσο και σε επείγουσες καταστάσεις, συμπεριλαμβανο- 
μένης της διαβίβασης πληροφοριών που είναι σημαντι¬ 
κές για την άσκηση των εποπτικών καθηκόντων των άλ¬ 
λων Αρμόδιων Αρχών βάσει των τομεακών κανόνων. 

β. Τον εποπτικό έλεγχο και την αξιολόγηση της χρη¬ 
ματοοικονομικής κατάστασης του Ο.Ε.Χ.Δ.. 

γ. Την εκτίμηση της συμμόρφωσης με τους κανόνες 
για την κεφαλαιακή επάρκεια, τη συγκέντρωση κινδύ¬ 
νων και τις εντός ομίλου συναλλαγές, όπως καθορίζο¬ 
νται στα άρθρα 6, 7 και 8. 

δ. Την αξιολόγηση της δομής, της οργάνωσης και των 
συστημάτων εσωτερικού ελέγχου του Ο.Ε.Χ.Δ., όπως 
καθορίζονται στο άρθρο 10. 

ε. Τον προγραμματισμό και συντονισμό των εποπτικών 
δραστηριοτήτων, κατά τη συνήθη πορεία των επιχει¬ 
ρηματικών δραστηριοτήτων, σε επείγουσες δε κατα¬ 
στάσεις, σε συνεργασία με τις εμπλεκόμενες Σχετικές 
Αρμόδιες Αρχές. 

στ. Άλλα καθήκοντα, μέτρα και αποφάσεις που ανα¬ 
τίθενται στο Συντονιστή με τον παρόντα νόμο ή που 
απορρέουν από την εφαρμογή του. 

Για τη διευκόλυνση της άσκησης συμπληρωματικής 
εποπτείας, ο Συντονιστής, οι άλλες Σχετικές Αρμόδιες 
Αρχές και όπου κρίνεται σκόπιμο και άλλες εμπλεκό¬ 


μενες Αρμόδιες Αρχές συνάπτουν πρωτόκολλα συ¬ 
νεργασίας για το συντονισμό της συμπληρωματικής 
εποπτείας. Με αυτά τα πρωτόκολλα μπορεί να ανα¬ 
τίθενται πρόσθετα καθήκοντα στο Συντονιστή και να 
προσδιορίζονται οι διαδικασίες λήψης αποφάσεων από 
τις Σχετικές Αρμόδιες Αρχές και η συνεργασία με άλ¬ 
λες Αρμόδιες Αρχές. 

2. Όταν ο Συντονιστής χρειάζεται πληροφορίες που 
έχουν ήδη δοθεί σε άλλη Αρμόδια Αρχή σύμφωνα με 
τους τομεακούς κανόνες, πρέπει να απευθύνεται σε 
αυτήν την αρχή, προκειμένου να αποφεύγονται οι επι¬ 
καλύψεις στην υποβολή στοιχείων από τις ρυθμιζόμε- 
νες επιχειρήσεις προς τις διάφορες αρχές που ασκούν 
εποπτεία σε αυτές. 

3. Με την επιφύλαξη της δυνατότητας ανάθεσης 
ορισμένων εποπτικών αρμοδιοτήτων και ευθυνών κατά 
τα ανωτέρω, η παρουσία ενός Συντονιστή με ειδικά κα¬ 
θήκοντα για τη συμπληρωματική εποπτεία των ρυθμι- 
ζόμενων επιχειρήσεων ενός Ο.Ε.Χ.Δ. δεν επηρεάζει τον 
εποπτικό ρόλο και τις ευθύνες των Αρμόδιων Αρχών, 
όπως προβλέπονται στους τομεακούς κανόνες. 

Άρθρο 13 

Συνεργασία και ανταλλαγή πληροφοριών 
μεταξύ των Αρμόδιων Αρχών 

1. Οι Αρμόδιες Αρχές που είναι υπεύθυνες για 
την εποπτεία των ρυθμιζόμενων επιχειρήσεων ενός 
Ο.Ε.Χ.Δ. και ο Συντονιστής που έχει οριστεί για αυτόν 
τον Ο.Ε.Χ.Δ. συνεργάζονται στενά. Με την επιφύλαξη 
των αντίστοιχων αρμοδιοτήτων τους, όπως ορίζονται 
από τους τομεακούς κανόνες, οι ανωτέρω αρχές είτε 
είναι εγκατεστημένες στο ίδιο κράτος - μέλος είτε 
όχι ανταλλάσσουν αμοιβαία οποιαδήποτε πληροφο¬ 
ρία είναι χρήσιμη ή ουσιώδης για την εκτέλεση της 
εποπτικής αποστολής των άλλων αρχών, βάσει των 
τομεακών κανόνων και σύμφωνα με τις διατάξεις του 
παρόντος νόμου. Στο πλαίσιο αυτό, οι Αρμόδιες Αρχές 
και ο Συντονιστής γνωστοποιούν, κατόπιν σχετικού αι¬ 
τήματος, όλες τις χρήσιμες πληροφορίες, ενώ με δική 
τους πρωτοβουλία γνωστοποιούν όλες τις ουσιώδεις 
πληροφορίες. 

Η ανωτέρω συνεργασία προβλέπει τουλάχιστον τη 
συγκέντρωση και την ανταλλαγή πληροφοριών για τα 
εξής θέματα: 

α. τον προσδιορισμό της δομής του ομίλου, τις σημα¬ 
ντικές επιχειρήσεις του Ο.Ε.Χ.Δ., καθώς και τις Αρμόδιες 
Αρχές που εποπτεύουν τις ρυθμιζόμενες επιχειρήσεις 
του Ο.Ε.Χ.Δ., 

β. τη στρατηγική του Ο.Ε.Χ.Δ., 

γ. τη χρηματοοικονομική κατάσταση του Ο.Ε.Χ.Δ., ιδί¬ 
ως την κεφαλαιακή επάρκεια, τις εντός ομίλου συναλ¬ 
λαγές, τη συγκέντρωση κινδύνων και την κερδοφορία 
του, 

δ. τους κύριους μετόχους και τη διοίκηση του 
Ο.Ε.Χ.Δ., 

ε. την οργάνωση, διαχείριση των κινδύνων και τα 
συστήματα εσωτερικού ελέγχου που λειτουργούν σε 
επίπεδο Ο.Ε.Χ.Δ., 

στ. τις διαδικασίες συλλογής πληροφοριών από τις 
επιχειρήσεις του ομίλου και την επαλήθευση αυτών 
των πληροφοριών, 

ζ. τις δυσμενείς εξελίξεις στις ρυθμιζόμενες επιχει¬ 
ρήσεις ή σε άλλες επιχειρήσεις του Ο.Ε.Χ.Δ. που θα 

μπορούσαν να επηρεάσουν σοβαρά τις ρυθμιζόμενες 
επιχειρήσεις, 

η. τις μείζονος σημασίας κυρώσεις και τα έκτακτα 
μέτρα που ελήφθησαν από τις Αρμόδιες Αρχές σύμ¬ 
φωνα με τους τομεακούς κανόνες ή τις διατάξεις του 
παρόντος. 

Προς το σκοπό της αποτελεσματικότερης άσκησης 
των καθηκόντων τους σχετικά με την εποπτεία των 
ρυθμιζόμενων επιχειρήσεων ενός Ο.Ε.Χ.Δ., οι Αρμόδιες 
Αρχές μπορούν να ανταλλάσσουν τις πληροφορίες της 
παραγράφου 1 με τις κεντρικές τράπεζες των κρατών- 
μελών, το Ευρωπαϊκό Σύστημα Κεντρικών Τραπεζών 
και την Ευρωπαϊκή Κεντρική Τράπεζα σύμφωνα με τις 
διατάξεις των τομεακών κανόνων. 

2. Με την επιφύλαξη των αντίστοιχων αρμοδιοτήτων 
τους, σύμφωνα με τους τομεακούς κανόνες, οι Αρμό¬ 
διες Αρχές διαβουλεύονται πριν λάβουν αποφάσεις οι 
οποίες μπορεί να επηρεάσουν το εποπτικό έργο άλλων 
Αρμόδιων Αρχών, όπως στις ακόλουθες περιπτώσεις: 

α. Αλλαγών στη διάρθρωση των μετόχων και στην 
οργανωτική ή διοικητική δομή των ρυθμιζόμενων επιχει¬ 
ρήσεων ενός Ο.Ε.Χ.Δ., οι οποίες απαιτούν την έγκριση 
ή την έκδοση άδειας των Αρμόδιων Αρχών. 

β. Μείζονος σημασίας κυρώσεων ή έκτακτων μέτρων 
που ελήφθησαν από Αρμόδιες Αρχές. 

Σε επείγουσες περιπτώσεις μια Αρμόδια Αρχή μπορεί 
να αποφασίζει να μην πραγματοποιήσει διαβουλεύσεις, 
εφόσον αυτές οι διαβουλεύσεις μπορεί να θέσουν σε 
κίνδυνο την αποτελεσματικότητα των αποφάσεών της. 
Στην περίπτωση αυτή, η Αρμόδια Αρχή πρέπει, χωρίς 
καθυστέρηση, να ενημερώσει τις άλλες Αρμόδιες Αρ¬ 
χές σχετικά με την απόφασή της. 

3. '0ταν οι Αρμόδιες Αρχές του κράτους - μέλους όπου 
έχει την έδρα της η μητρική επιχείρηση δεν ασκούν οι 
ίδιες τη συμπληρωματική εποπτεία βάσει του άρθρου 
11, ο Συντονιστής μπορεί να τις καλέσει να ζητήσουν 
από τη μητρική επιχείρηση να τους παράσχει οποια¬ 
δήποτε πληροφορία είναι χρήσιμη για την εκτέλεση 
της συντονιστικής του αποστολής, όπως καθορίζεται 
στην παράγραφο 2 του άρθρου 12 και να διαβιβάσουν 
τις εν λόγω πληροφορίες στο Συντονιστή. 

Όταν οι πληροφορίες, οι οποίες αναφέρονται στην 
παράγραφο 2 του άρθρου 15 έχουν ήδη υποβληθεί σε 
Αρμόδια Αρχή σύμφωνα με τους τομεακούς κανόνες, 
οι Αρμόδιες Αρχές, οι οποίες είναι υπεύθυνες για την 
άσκηση της συμπληρωματικής εποπτείας, μπορούν να 
ζητήσουν από αυτήν την Αρχή να λάβουν τις πληρο¬ 
φορίες. 

4. Επιτρέπεται η ανταλλαγή πληροφοριών μεταξύ των 
Αρμόδιων Αρχών και μεταξύ των Αρμόδιων Αρχών και 
άλλων Αρχών, όπως προβλέπεται στις ανωτέρω παρα¬ 
γράφους 1, 2 και 3. Η συλλογή ή κατοχή πληροφοριών 
που αφορούν επιχείρηση Ο.Ε.Χ.Δ., που δεν είναι ρυθ- 
μιζόμενη δεν συνεπάγεται υποχρέωση των Αρμόδιων 
Αρχών να ασκούν εποπτεία επί των μη ρυθμιζόμενων 
επιχειρήσεων σε ατομική βάση. 

Οι πληροφορίες που έχουν ληφθεί στο πλαίσιο 
άσκησης της συμπληρωματικής εποπτείας, και ιδίως 
η ανταλλαγή πληροφοριών μεταξύ Αρμόδιων Αρχών και 
μεταξύ Αρμόδιων Αρχών και άλλων Αρχών, υπόκεινται 
στις ισχύουσες διατάξεις για το επαγγελματικό απόρ¬ 
ρητο και τη γνωστοποίηση εμπιστευτικών πληροφοριών 
που καθορίζουν οι τομεακοί κανόνες. 


Άρθρο 14 

Διοίκηση των Μικτών Χρηματοοικονομικών 
Εταιρειών Συμμετοχών 

Τα πρόσωπα που πραγματικά διοικούν μία Μ.Χ.Ε.Σ. 
οφείλουν να διαθέτουν τα απαιτούμενα εχέγγυο ήθους 
και επαρκή εμπειρία για την άσκηση των καθηκόντων 
τους. Ο καθορισμός και ο έλεγχος των εν λόγω κρι¬ 
τηρίων γίνεται από τις Αρμόδιες Αρχές που ασκούν 
την εποπτεία στη θυγατρική ρυθμιζόμενη επιχείρηση 
του ομίλου στο σημαντικότερο χρηματοοικονομικό 
τομέα. 

Άρθρο 15 

Πρόσβαση των Αρμόδιων Αρχών σε πληροφορίες 

1. Η ανταλλαγή πληροφοριών που είναι χρήσιμες 
για την άσκηση της συμπληρωματικής εποπτείας, 
επί επιχειρήσεων που υπάγονται σε συμπληρωματική 
εποπτεία σε επίπεδο Ο.Ε.Χ.Δ. είτε είναι ρυθμιζόμενες 
επιχειρήσεις είτε όχι, δεν υπόκειται σε νομικούς περι¬ 
ορισμούς. 

2. Για την άσκηση της συμπληρωματικής εποπτείας, 
οι Αρμόδιες Αρχές έχουν μέσω των άμεσων ή έμμεσων 
επαφών τους με τις επιχειρήσεις που ανήκουν σε έναν 
Ο.Ε.Χ.Δ. είτε είναι ρυθμιζόμενες επιχειρήσεις είτε όχι, 
πρόσβαση σε όλες τις πληροφορίες που είναι αναγκαί¬ 
ες για την άσκηση της συμπληρωματικής εποπτείας. 

Άρθρο 16 

Επαλήθευση πληροφοριών 

Όταν, στο πλαίσιο άσκησης συμπληρωματικής επο¬ 
πτείας, οι Αρμόδιες Αρχές άλλου κράτους - μέλους 
επιθυμούν σε συγκεκριμένες περιπτώσεις να επα- 
ληθεύσουν πληροφορίες σχετικά με μία επιχείρηση 
ρυθμιζόμενη ή όχι, που ανήκει σε Ο.Ε.Χ.Δ. και εδρεύει 
στην Ελλάδα, απευθύνονται στις ελληνικές Αρμόδιες 
Αρχές. 

Οι ελληνικές Αρμόδιες Αρχές στις οποίες απευθύ¬ 
νεται ένα τέτοιο αίτημα, ενεργούν στο πλαίσιο των 
αρμοδιοτήτων τους είτε προβαίνοντας οι ίδιες στην 
επαλήθευση, είτε επιτρέποντας σε έναν εξουσιοδο¬ 
τημένο από αυτές ελεγκτή ή εμπειρογνώμονα να το 
πράξει είτε εξουσιοδοτώντας την αρχή που υπέβαλε το 
αίτημα να προβεί η ίδια στην ως άνω επαλήθευση. 

Εάν η Αρμόδια Αρχή που υπέβαλε το αίτημα δεν 
πραγματοποιεί η ίδια την επαλήθευση, μπορεί, εάν το 
επιθυμεί, να συμμετέχει στην επαλήθευση. 

Άρθρο 17 
Μέτρα επιβολής 

1. Εάν οι ρυθμιζόμενες επιχειρήσεις ενός Ο.Ε.Χ.Δ. δεν 
συμμορφώνονται προς τις απαιτήσεις των άρθρων 6 
έως 10 ή εάν συμμορφώνονται προς αυτές αλλά προ¬ 
κύπτουν κίνδυνοι για τη φερεγγυότητα ή εάν οι εντός 
ομίλου συναλλαγές ή η συγκέντρωση κινδύνων αποτε¬ 
λούν απειλή για τη χρηματοοικονομική κατάσταση των 
ρυθμιζόμενων επιχειρήσεων, πρέπει να λαμβάνονται τα 
αναγκαία μέτρα με σκοπό τη διόρθωση της κατάστα¬ 
σης το συντομότερο δυνατόν: 

α. Από τον Συντονιστή όσον αφορά τη Μ.Χ.Ε.Σ.. 

β. Από τις Αρμόδιες Αρχές αναφορικά με τις ρυθμιζό- 
μενες επιχειρήσεις που ανήκουν στον Ο.Ε.Χ.Δ.. Προς το 
σκοπό αυτόν, ο Συντονιστής ενημερώνει τις Αρμόδιες 
Αρχές σχετικά με τις διαπιστώσεις του. 

Οι εμπλεκόμενες Αρμόδιες Αρχές, συμπεριλαμβανο¬ 
μένου του Συντονιστή, συντονίζουν την εποπτική τους 
δράση, όποτε αυτό επιβάλλεται. 

2. Με απόφαση του Υπουργού Οικονομίας και Οικο¬ 
νομικών, που λαμβάνεται κατόπιν εισήγησης των Αρμό¬ 
διων Αρχών, μπορούν να καθορίζονται μέτρα επιβολής 
που μπορούν να λαμβάνουν οι Αρμόδιες Αρχές τους 
έναντι των Μ.Χ.Ε.Σ.. 

Άρθρο 18 

Διοικητικές κυρώσεις 

1. Έως την εναρμόνιση των τομεακών κανόνων, οι 
Αρμόδιες Αρχές έχουν την εξουσία να λαμβάνουν 
οποιοδήποτε αναγκαίο εποπτικό μέτρο σύμφωνα με 
τις διατάξεις του νόμου αυτού, προκειμένου να απο- 
τρέπεται ή να αντιμετωπίζεται η καταστρατήγηση των 
τομεακών κανόνων από τις ρυθμιζόμενες επιχειρήσεις 
ενός Ο.Ε.Χ.Δ.. 

2. Για την παράβαση των διατάξεων του νόμου αυτού 
οι Αρμόδιες Αρχές δύνανται να προβαίνουν σε συστά¬ 
σεις ή να επιβάλλουν πρόστιμο μέχρι ενός εκατομμυ¬ 
ρίου ευρώ. Κατά την επιμέτρηση του προστίμου, οι 
Αρμόδιες Αρχές λαμβάνουν ιδίως υπόψη τον κίνδυνο 
που ενέχει η παράβαση για πρόκληση ζημίας στους 
επενδυτές και την εύρυθμη λειτουργία της αγοράς, τον 
τυχόν προσπορισμό κέρδους από τον παραβάτη και 
την τυχόν υποτροπή του παραβάτη. Τα επιβαλλόμενα 
πρόστιμα περιέρχονται στο Δημόσιο και εισπράττο- 
νται σύμφωνα με τις διατάξεις του Κώδικα Είσπραξης 
Δημοσίων Εσόδων. 

3. Οι Αρμόδιες Αρχές οφείλουν να συνεργάζονται 
στενά, προκειμένου να διασφαλίζεται ότι οι θεσπιζό¬ 
μενες κυρώσεις και τα λαμβανόμενα μέτρα ανταποκρί- 
νονται στους επιδιωκόμενους στόχους. 

ΤΜΗΜΑ 4 
ΤΡΙΤΕΣ ΧΩΡΕΣ 

Άρθρο 19 

Μητρική επιχείρηση 
εκτός της Ευρωπαϊκής Ένωσης 

1. Με την επιφύλαξη των τομεακών κανόνων, οι Αρ¬ 
μόδιες Αρχές ελέγχουν στην περίπτωση που αναφέ- 
ρεται στην παράγραφο 3 του άρθρου 5, κατά πόσον 
οι ρυθμιζόμενες επιχειρήσεις των οποίων η μητρική 
επιχείρηση είναι ρυθμιζόμενη επιχείρηση ή Μ.Χ.Ε.Σ. που 
εδρεύει εκτός της Ευρωπαϊκής Ένωσης, υπόκεινται, 
από την Αρμόδια Αρχή της τρίτης αυτής χώρας, σε 
εποπτεία, ισοδύναμη με αυτή που προβλέπεται από 
τις διατάξεις της παραγράφου 2 του άρθρου 5 σχετικά 
με τη συμπληρωματική εποπτεία των ρυθμιζόμενων 
επιχειρήσεων. 

Ο έλεγχος πραγματοποιείται από την Αρμόδια Αρχή 
που θα ήταν ο Συντονιστής αν εφαρμόζονταν τα 
κριτήρια της παραγράφου 2 του άρθρου 11, κατόπιν 
αιτήματος της μητρικής επιχείρησης ή μιας από τις 
ρυθμιζόμενες επιχειρήσεις που έχουν λάβει άδεια λει¬ 
τουργίας στην Ευρωπαϊκή Ένωση ή με πρωτοβουλία 
της Αρμόδιας Αρχής. 

Η εν λόγω Αρμόδια Αρχή διαβουλεύεται με τις άλ¬ 
λες Σχετικές Αρμόδιες Αρχές και οφείλει να λαμβάνει 
υπόψη της τις τυχόν γενικές κατευθύνσεις που έχει 
καθορίσει η Επιτροπή Ομίλων Ετερογενών Χρηματο¬ 


οικονομικών Δραστηριοτήτων κατά την έννοια της πα¬ 
ραγράφου 5 του άρθρου 21 της Οδηγίας 2002/87/ΕΚ. 
Για το σκοπό αυτόν η Αρμόδια Αρχή, πριν αποφασίσει, 
διαβουλεύεται με την Επιτροπή των Ο.Ε.Χ.Δ.. 

2. Σε περίπτωση που δεν ασκείται ισοδύναμη επο¬ 
πτεία σύμφωνα με την παράγραφο 1, οι Αρμόδιες Αρχές 
εφαρμόζουν κατ’ αναλογία στις ρυθμιζόμενες επιχει¬ 
ρήσεις, τις διατάξεις για τη συμπληρωματική εποπτεία 
των ρυθμιζόμενων επιχειρήσεων, που προβλέπονται 
στην παράγραφο 2 του άρθρου 5. Εναλλακτικά, οι 
Αρμόδιες Αρχές μπορούν να εφαρμόζουν μία από τις 
μεθόδους εποπτείας που περιγράφονται στην παρά¬ 
γραφο 3. 

3. Οι Αρμόδιες Αρχές μπορούν να εφαρμόζουν άλλες 
μεθόδους προκειμένου να διασφαλίζουν την κατάλληλη 
συμπληρωματική εποπτεία των ρυθμιζόμενων επιχειρή¬ 
σεων του Ο.Ε.Χ.Δ.. Οι μέθοδοι αυτές πρέπει να εγκρί- 
νονται από τον Συντονιστή, μετά από διαβούλευση με 
τις άλλες Σχετικές Αρμόδιες Αρχές. 

Οι Αρμόδιες Αρχές μπορούν ιδίως να ζητούν την ίδρυ¬ 
ση μίας Μ.Χ.Ε.Σ., με έδρα σε κράτος εντός της Ευρω¬ 
παϊκής Ένωσης, και να εφαρμόζουν τις διατάξεις του 
παρόντος νόμου στις ρυθμιζόμενες επιχειρήσεις του 
Ο.Ε.Χ.Δ., επικεφαλής του οποίου είναι αυτή η Μ.Χ.Ε.Σ.. 

Οι μέθοδοι αυτές πρέπει να διασφαλίζουν ότι επιτυγ¬ 
χάνονται οι στόχοι που τίθενται στον παρόντα νόμο 
για τη συμπληρωματική εποπτεία και πρέπει να κοινο¬ 
ποιούνται στις άλλες εμπλεκόμενες Αρμόδιες Αρχές 
και στην Ευρωπαϊκή Επιτροπή. 

Άρθρο 20 

Συνεργασία με τις Αρμόδιες Αρχές τρίτων χωρών 

Οι παράγραφοι 1 και 2 του άρθρου 25 της Οδηγίας 
2000/12/ΕΚ και το άρθρο 10α της Οδηγίας 98/78/ΕΚ 
εφαρμόζονται, αναλογικά, για τη διαπραγμάτευση συμ¬ 
φωνιών με μία ή περισσότερες τρίτες χώρες σχετικά με 
τις λεπτομέρειες άσκησης της συμπληρωματικής επο¬ 
πτείας των ρυθμιζόμενων επιχειρήσεων ενός Ο.Ε.Χ.Δ.. 

ΚΕΦΑΛΑΙΟ III 

ΤΡΟΠΟΠΟΙΗΣΗ ΤΗΣ ΤΟΜΕΑΚΗΣ ΝΟΜΟΘΕΣΙΑΣ 
ΛΟΙΠΕΣ ΔΙΑΤΑΞΕΙΣ 

Αρθρο 21 

Τροποποίηση της νομοθεσίας 
των ασφαλιστικών επιχειρήσεων 

1. Οι περιπτώσεις ιη', ιθ', κ' και κα' του άρθρου 2α του 
ν.δ. 400/1970 (ΦΕΚ 10 Α') αντικαθίστανται ως εξής: 

«ιη) «Συμμετέχουσα επιχείρηση»: θεωρείται η επιχεί¬ 
ρηση η οποία είτε είναι μητρική είτε διαθέτει συμμε¬ 
τοχή σύμφωνα με το σημείο ιζ' του άρθρου αυτού είτε 
συνδέεται με άλλη επιχείρηση κατά την έννοια της 
παραγράφου 1 του άρθρου 96 του κ.ν. 2190/1920. 

ιθ) «Συνδεδεμένη επιχείρηση»: μόνο για τις ανάγκες 
της συμπληρωματικής χρηματοοικονομικής εποπτείας, 
θεωρείται είτε η θυγατρική είτε άλλη επιχείρηση στην 
οποία υπάρχει συμμετοχή σύμφωνα με το σημείο ιζ' 
του άρθρου αυτού είτε επιχείρηση συνδεδεμένη με 
άλλη επιχείρηση κατά την έννοια της παραγράφου 1 
του άρθρου 96 του κ.ν. 2190/1920. 

κ) «Ασφαλιστική εταιρεία χαρτοφυλακίου»: θεωρεί¬ 
ται η μητρική επιχείρηση, η κύρια δραστηριότητα της 
οποίας είναι η κτήση και η κατοχή συμμετοχών σε 

θυγατρικές επιχειρήσεις όπου οι εν λόγω θυγατρικές 
είναι αποκλειστικά ή κυρίως ασφαλιστικές επιχειρή¬ 
σεις ή αντασφαλιστικές επιχειρήσεις ή ασφαλιστικές 
επιχειρήσεις τρίτης χώρας, εκ των οποίων θυγατρικών 
επιχειρήσεων η μία τουλάχιστον είναι ασφαλιστική επι¬ 
χείρηση και η οποία δεν είναι Μικτή Χρηματοοικονομική 
Εταιρεία Συμμετοχών (Μ.Χ.Ε.Σ.) που αναφέρεται στη 
νομοθεσία για τη συμπληρωματική εποπτεία των Ομί¬ 
λων Ετερογενών Χρηματοοικονομικών Δραστηριοτήτων 
(Ο.Ε.Χ.Δ.). Στο πλαίσιο εφαρμογής της συμπληρωματι¬ 
κής εποπτείας ενός ασφαλιστικού ομίλου, τα πρόσωπα, 
που ουσιαστικά διευθύνουν τις δραστηριότητες μιας 
τέτοιας εταιρείας, οφείλουν να έχουν την απαιτούμενη 
εντιμότητα και την αναγκαία ικανότητα για την άσκηση 
των καθηκόντων τους. 

κα) «Ασφαλιστική εταιρεία χαρτοφυλακίου μικτής 
δραστηριότητας»; θεωρείται η μητρική επιχείρηση, η 
οποία δεν είναι ασφαλιστική επιχείρηση ή ασφαλιστική 
επιχείρηση τρίτης χώρας ή αντασφαλιστική επιχείρηση 
ή ασφαλιστική εταιρεία χαρτοφυλακίου ή Μ.Χ.Ε.Σ. που 
αναφέρεται στη νομοθεσία για τη συμπληρωματική 
εποπτεία των Ο.Ε.Χ.Δ., όταν η μία τουλάχιστον από τις 
θυγατρικές της είναι ασφαλιστική επιχείρηση.» 

2. Μετά την παράγραφο 2 του άρθρου 3 του ν.δ. 400/ 
1970 (ΦΕΚ 10 Α'), προστίθεται νέα παράγραφος 2α ως 
εξής; 

«2α. Κατά την εφαρμογή της παραγράφου 2, το Υπουρ¬ 
γείο Ανάπτυξης ζητεί επίσης τη γνώμη των Αρμόδιων 
Αρχών, περιλαμβανομένων αυτών που είναι υπεύθυνες 
για την εποπτεία πιστωτικών ιδρυμάτων ή επιχειρή¬ 
σεων επενδύσεων, του ενεχόμενου κράτους - μέλους 
πριν τη χορήγηση άδειας λειτουργίας σε ασφαλιστική 
επιχείρηση, η οποία; 

α) είναι θυγατρική ασφαλιστικής επιχείρησης με άδεια 
λειτουργίας σε άλλο κράτος - μέλος ή 

β) είναι θυγατρική της μητρικής ασφαλιστικής επιχεί¬ 
ρησης με άδεια λειτουργίας σε άλλο κράτος - μέλος 

ή 

γ) ελέγχεται από το ίδιο φυσικό ή νομικό πρόσωπο 
που ελέγχει ασφαλιστική επιχείρηση με άδεια λειτουρ¬ 
γίας σε άλλο κράτος - μέλος ή 

δ) είναι θυγατρική πιστωτικού ιδρύματος ή επιχείρη¬ 
σης επενδύσεων με άδεια λειτουργίας στην Ευρωπαϊκή 
Ένωση (Ε.Ε.) ή 

ε) είναι θυγατρική της μητρικής επιχείρησης πιστω¬ 
τικού ιδρύματος ή επιχείρηση επενδύσεων με άδεια 
λειτουργίας στην Ε.Ε. ή 

στ) ελέγχεται από το ίδιο φυσικό ή νομικό πρόσωπο 
που ελέγχει πιστωτικό ίδρυμα ή επιχείρηση επενδύσεων 
με άδεια λειτουργίας στην Ε.Ε.. 

Η ανωτέρω γνώμη, που ζητεί το Υπουργείο Ανάπτυ¬ 
ξης, αφορά κυρίως στην καταλληλότητα και ποιότητα 
των μετόχων και στην εντιμότητα και ικανότητα των 
διευθυντικών στελεχών, οι οποίες είναι αναγκαίες τόσο 
για τη χορήγηση άδειας λειτουργίας, όσο και για τον 
έλεγχο εφαρμογής των όρων λειτουργίας μιας ασφα¬ 
λιστικής επιχείρησης.» 

3. Η παράγραφος 6 του άρθρου 6α του ν.δ. 400/1970 
(ΦΕΚ 10 Α') αντικαθίσταται ως εξής; 

«6. Οι ασφαλιστικές επιχειρήσεις με έδρα στην Ελ¬ 
λάδα, που υπόκεινται σε συμπληρωματική εποπτεία, 
πρέπει να έχουν αποτελεσματικές διαδικασίες διαχείρι¬ 
σης των κινδύνων και συστήματα εσωτερικού ελέγχου, 


συμπεριλαμβανομένων των ορθών διαδικασιών λογι¬ 
στικής και αναφορών, και να εφαρμόζουν με συνέπεια 
τις διατάξεις του 11ου Κεφαλαίου, ώστε αφ’ ενός να 
εντοπίζουν, να υπολογίζουν, να παρακολουθούν και να 
ελέγχουν κατάλληλα τις συναλλαγές που προβλέπο- 
νται στην παράγραφο 10 του παρόντος άρθρου και αφ’ 
ετέρου να παράγουν και να παρουσιάζουν στο Υπουρ¬ 
γείο Ανάπτυξης τα στοιχεία και τις πληροφορίες που 
είναι σχετικές με τους στόχους της συμπληρωματικής 
αυτής εποπτείας. Οι ανωτέρω διαδικασίες και συστή¬ 
ματα ελέγχονται από το Υπουργείο Ανάπτυξης.» 

4. Στην παράγραφο 8 του άρθρου 6α του ν.δ. 400/1970 
(ΦΕΚ 10 Α') προστίθεται νέα περίπτωση δ' ως εξής; 

«δ) Κατά την εφαρμογή του σημείου γ' ανωτέρω, η 
Αρμόδια Αρχή που έχει υποβάλλει το αίτημα, μπορεί, 
εφόσον το επιθυμεί, να συμμετάσχει στον έλεγχο, όταν 
δεν τον πραγματοποιεί η ίδια.» 

5. Στο άρθρο 6α του ν.δ. 400/1970 (ΦΕΚ 10 Α') προστί¬ 
θεται νέα παράγραφος 14 ως εξής; 

«14. Το Υπουργείο Ανάπτυξης μπορεί, με αίτησή του 
προς την Ευρωπαϊκή Επιτροπή, να ζητήσει την έναρ¬ 
ξη διαδικασιών για τη διαπραγμάτευση συμφωνιών με 
μία ή περισσότερες τρίτες χώρες σχετικά με τα μέσα 
άσκησης της συμπληρωματικής εποπτείας, σύμφωνα 
με τις διαδικασίες που προβλέπει το άρθρο 10α της 
Οδηγίας 98/78/ΕΚ (Ε.330/5.12.1998).» 

6. Το άρθρο 6β του ν.δ. 400/1970 (ΦΕΚ 10 Α') τροπο¬ 
ποιείται ως εξής; 

α. Στην αρχή των διατάξεων του άρθρου 6β τίθεται 
παράγραφος 1 με το ακόλουθο κείμενο; 

«1. Ο υπολογισμός της προσαρμοσμένης φερεγγυότη- 
τας της συμμετέχουσας ασφαλιστικής επιχείρησης με 
έδρα την Ελλάδα που προβλέπεται στην παράγραφο 
11 του άρθρου 6α γίνεται ως εξής; 
α) Υπολογίζεται το εξής άθροισμα; 
ί. των στοιχείων που μπορούν να επιλεγούν, σύμφω¬ 
να με το άρθρο 17α, για την κάλυψη του περιθωρίου 
φερεγγυότητας της συμμετέχουσας ασφαλιστικής 
επιχείρησης και 

μ. του αναλογικού μεριδίου της συμμετέχουσας ασφα¬ 
λιστικής επιχείρησης στα στοιχεία που μπορούν να 
επιλεγούν, σύμφωνα με το άρθρο 17α, για την κάλυψη 
του περιθωρίου φερεγγυότητας της συνδεδεμένης 
ασφαλιστικής επιχείρησης, 
β) Υπολογίζεται το εξής άθροισμα; 
ί. της λογιστικής αξίας, που περιλαμβάνεται στα 
βιβλία και τις οικονομικές καταστάσεις της συμμετέ¬ 
χουσας ασφαλιστικής επιχείρησης, της συνδεδεμένης 
ασφαλιστικής επιχείρησης, 
μ. του αναγκαίου περιθωρίου φερεγγυότητας, σύμφω¬ 
να με το άρθρο 17α, της συμμετέχουσας ασφαλιστικής 
επιχείρησης και 

μι. του αναλογικού μεριδίου του αναγκαίου περιθω¬ 
ρίου φερεγγυότητας, σύμφωνα με το άρθρο 17α, της 
συνδεδεμένης ασφαλιστικής επιχείρησης. 

γ) Η διαφορά του αθροίσματος, που υπολογίζεται 
σύμφωνα με την περίπτωση β' ανωτέρω, από το άθροι¬ 
σμα, που υπολογίζεται σύμφωνα με την περίπτωση α' 
ανωτέρω, αποτελεί το ποσό της προσαρμοσμένης 
φερεγγυότητας της συμμετέχουσας ασφαλιστικής 
επιχείρησης. 

δ) Όταν η συμμετοχή στη συνδεδεμένη ασφαλιστική 
επιχείρηση συνιστά, εν άλω ή εν μέρει, μία έμμεση 

κυριότητα (ιδιοκτησία), τότε το στοιχείο ί της περίπτω¬ 
σης β' ανωτέρω περιλαμβάνει την αξία της έμμεσης 
κυριότητας, λαμβάνοντας υπόψη τα σχετικά διαδοχικά 
συμφέροντα. Τα στοιχεία ϋ της περίπτωσης α' ανωτέ¬ 
ρω και Πί της περίπτωσης β' ανωτέρω περιλαμβάνουν 
τα αντίστοιχα αναλογικά μερίδια των στοιχείων που 
μπορούν να επιλέγουν για την κάλυψη του περιθωρί¬ 
ου φερεγγυότητας της συνδεδεμένης ασφαλιστικής 
επιχείρησης και του αναγκαίου περιθωρίου φερεγγυ- 
ότητας της συνδεδεμένης ασφαλιστικής επιχείρησης 
αντιστοίχως.» 

β. Μετά το κείμενο που αναφέρεται στην περίπτωση 
α' ανωτέρω, τίθεται αρίθμηση (παράγραφος) 2, η οποία 
περιλαμβάνει το εξής κείμενο: 

«2. Για τον υπολογισμό, που αναφέρεται στην παρά¬ 
γραφο 1, ισχύουν τα εξής: 

α) Αναλογικό μερίδιο σημαίνει την αναλογία του εγ¬ 
γεγραμμένου κεφαλαίου των οικείων συνδεδεμένων 
επιχειρήσεων, το οποίο ανήκει, απευθείας ή εμμέσως, 
στη συμμετέχουσα ασφαλιστική επιχείρηση. 

β) Όταν πρόκειται για συνδεδεμένη ασφαλιστική επι¬ 
χείρηση που είναι θυγατρική και έχει έλλειμμα φερεγ- 
γυότητας, λαμβάνεται υπόψη το συνολικό έλλειμμα φε- 
ρεγγυότητας της θυγατρικής, ήτοι λαμβάνεται υπόψη 
ολόκληρο το αναγκαίο περιθώριο φερεγγυότητας της 
θυγατρικής. Στην περίπτωση, όμως, που η ανωτέρω 
θυγατρική ασφαλιστική επιχείρηση έχει και αυτή θυ¬ 
γατρική μία άλλη ασφαλιστική επιχείρηση, τότε μεταξύ 
των δύο τελευταίων θυγατρικών επιχειρήσεων ισχύει η 
αρχή της αναλογικότητας. 

γ) Δεν περιλαμβάνονται τα ακόλουθα ποσά, εφόσον 
δεν έχουν ήδη αφαιρεθεί: 

ί. Η αξία τυχόν περιουσιακών στοιχείων της συμμετέ- 
χουσας ασφαλιστικής επιχείρησης, τα οποία αντιπρο¬ 
σωπεύουν τη χρηματοδότηση στοιχείων επιλέξιμων 
για την κάλυψη του περιθωρίου φερεγγυότητας μίας 
συνδεδεμένης ασφαλιστικής επιχείρησης. 

μ. Η αξία τυχόν περιουσιακών στοιχείων συνδεδεμένης 
ασφαλιστικής επιχείρησης, τα οποία αντιπροσωπεύουν 
τη χρηματοδότηση στοιχείων επιλέξιμων για την κάλυ¬ 
ψη του περιθωρίου φερεγγυότητας της συμμετέχουσας 
ασφαλιστικής επιχείρησης. 

ιϋ. Η αξία τυχόν περιουσιακών στοιχείων μίας ασφαλι¬ 
στικής επιχείρησης συνδεδεμένης της συμμετέχουσας 
ασφαλιστικής επιχείρησης, η οποία αντιπροσωπεύει τη 
χρηματοδότηση στοιχείων επιλέξιμων για την κάλυψη 
του περιθωρίου φερεγγυότητας οποιοσδήποτε άλλης 
ασφαλιστικής επιχείρησης συνδεδεμένης της συμμε¬ 
τέχουσας ασφαλιστικής επιχείρησης. 

ιν. Τυχόν εγγεγραμμένα άλλα μη καταβεβλημένα κε¬ 
φάλαια της συνδεδεμένης ασφαλιστικής επιχείρησης, 
που συνιστούν δυνάμει υποχρέωση εκ μέρους της συμ¬ 
μετέχουσας ασφαλιστικής επιχείρησης. 

ν. Τυχόν εγγεγραμμένα άλλα μη καταβεβλημένα κε¬ 
φάλαια της συμμετέχουσας ασφαλιστικής επιχείρησης, 
που συνιστούν δυνάμει υποχρέωση εκ μέρους μίας συν¬ 
δεδεμένης ασφαλιστικής επιχείρησης. 

νί.Τυχόν εγγεγραμμένα άλλα μη καταβεβλημένα κε¬ 
φάλαια μίας συνδεδεμένης ασφαλιστικής επιχείρησης, 
που συνιστούν δυνάμει υποχρέωση εκ μέρους άλλης 
συνδεδεμένης ασφαλιστικής επιχείρησης της ίδιας 
συμμετέχουσας ασφαλιστικής επιχείρησης.» 


7. Στην παρ. 2 του άρθρου 6β του ν.δ. 400/1970 (ΦΕΚ 
10 Α') προστίθεται νέα περίπτωση δ' ως εξής: 

«δ) Όταν δεν υπάρχουν κεφαλαιακοί δεσμοί μεταξύ 
ορισμένων επιχειρήσεων σε έναν ασφαλιστικό όμιλο, το 
Υπουργείο Ανάπτυξης καθορίζει ποιο αναλογικό μερίδιο 
πρέπει να λαμβάνεται υπόψη.» 

8. Το σημείο ί της περίπτωσης β' της παραγράφου 
13 του άρθρου 6α του ν.δ. 400/1970 (ΦΕΚ 10 Α') αντικα¬ 
θίσταται ως εξής: 

«ί. Στο αλγεβρικό άθροισμα της παραγράφου 1 (α,β,γ) 
του άρθρου 6β του παρόντος: 

- Δεν λαμβάνονται υπόψη τυχόν αναγκαία περιθώ¬ 
ρια φερεγγυότητας (επάρκεια ιδίων κεφαλαίων) για 
τις επιχειρήσεις αυτές, εκτός εάν πρόκειται για: πι¬ 
στωτικά ιδρύματα της παραγράφου 1 του άρθρου 2 
του ν. 2076/1992 (ΦΕΚ 130 Α') και της παραγράφου 1 
του άρθρου 1 της Οδηγίας 2000/12/ΕΚ (1.126/26.5.2000), 
επιχειρήσεις παροχής επικουρικών τραπεζικών υπη¬ 
ρεσιών του άρθρου 2 του π.δ. 267/1995 (ΦΕΚ 149 Α') 
και της παραγράφου 23 του άρθρου 1 της Οδηγίας 
2000/12/ΕΚ, επιχειρήσεις επενδύσεων των παραγρά¬ 
φων 3 και 17 του άρθρου 2 του ν. 2396/1996 (ΦΕΚ 73 
Α') και της παραγράφου 1 του άρθρου 4 της Οδηγίας 
2004/39/ΕΚ (1.145/ 30.4.2004) και παράγραφος 4 του 
άρθρου 2 της Οδηγίας 93/6/ΕΟΚ (1.141/11.6.1993), χρη¬ 
ματοδοτικά ιδρύματα της παραγράφου 6 του άρθρου 
2 του ν. 2076/1992, της παραγράφου 22 του άρθρου 2 
του ν. 2396/1996, της παραγράφου 5 του άρθρου 1 της 
Οδηγίας 2000/12/ΕΚ και της παραγράφου 7 του άρθρου 
2 της Οδηγίας 93/6/ΕΟΚ, εταιρείες διαχείρισης των πα¬ 
ραγράφων 4 και 5 του άρθρου 3 του ν. 3283/2004 (ΦΕΚ 
210 Α') και της παραγράφου 2 του άρθρου Ια της Οδη¬ 
γίας 85/611/ΕΟΚ (ί. 375/31.12.1975) και με την επιφύλαξη 
της νομοθεσίας για τη συμπληρωματική εποπτεία των 
Ο.Ε.Χ.Δ.. Τα αναγκαία περιθώρια φερεγγυότητας των 
χρηματοδοτικών ιδρυμάτων, των επιχειρήσεων παροχής 
επικουρικών τραπεζικών υπηρεσιών και των εταιρειών 
διαχείρισης υπολογίζονται σύμφωνα με το σημείο ϋ) 
της παραγράφου 2 του μέρους I του προσαρτήματος 
I, της Οδηγίας 2002/ 87/ΕΚ (1.35/11.2.2003) και με τη 
συνεργασία των Σχετικών Αρμόδιων Αρχών. 

- Λαμβάνονται υπόψη τα ίδια κεφάλαια (η εσωτερι¬ 
κή λογιστική αξία) των επιχειρήσεων αυτών, ή η χρη¬ 
ματιστηριακή τους αξία εφόσον είναι εισηγμένες σε 
χρηματιστήριο.» 

9. Στο άρθρο 15α του ν.δ. 400/1970, μετά την παράγρα¬ 
φο 1 προστίθεται νέα παράγραφος Ια ως εξής: 

«Ια. Κατά την εφαρμογή της παραγράφου 1, εάν ο 
αγοραστής συμμετοχής είναι ασφαλιστική επιχείρηση, 
πιστωτικό ίδρυμα ή επιχείρηση επενδύσεων με άδεια 
λειτουργίας σε άλλο κράτος - μέλος ή μητρική επιχεί¬ 
ρηση τέτοιας επιχείρησης ή το νομικό ή φυσικό πρό¬ 
σωπο που ελέγχει την επιχείρηση αυτή και εάν, λόγω 
αυτής της εξαγοράς, η επιχείρηση, στην οποία ο αγο¬ 
ραστής σκοπεύει να αποκτήσει συμμετοχή, καθίσταται 
θυγατρική του εν λόγω αγοραστή ή περιέρχεται υπό 
τον έλεγχό του, η αξιολόγηση της εξαγοράς υπόκειται 
στη διαδικασία της διαβούλευσης που αναφέρεται στην 
παράγραφο 2α του άρθρου 3.» 

10. Η παράγραφος 6γ του άρθρου 50 του ν.δ. 400/1970 
αντικαθίσταται ως εξής: 

«6γ. Οι διατάξεις του παρόντος άρθρου δεν εμποδί¬ 
ζουν το Υπουργείο Ανάπτυξης να διαβιβάζει: 

- στις κεντρικές τράπεζες και σε άλλους οργανισμούς 
με ανάλογη αποστολή, όταν ενεργούν υπό την ιδιότητα 
της νομισματικής αρχής, 

- ενδεχομένως σε άλλες δημόσιες αρχές που είναι 
επιφορτισμένες με την εποπτεία των συστημάτων πλη¬ 
ρωμών, 

πληροφορίες που προορίζονται για την εκπλήρωση 
της αποστολής τους. Αντίστοιχα, οι ανωτέρω αρχές 
και οργανισμοί δύνανται επίσης να ανακοινώνουν στο 
Υπουργείο Ανάπτυξης τις πληροφορίες που αυτό χρειά¬ 
ζεται για τους σκοπούς της παραγράφου 4 ανωτέρω. 

Οι πληροφορίες που λαμβάνονται στο πλαίσιο αυτό 
υπάγονται στο επαγγελματικό απόρρητο, όπως καθο¬ 
ρίζεται στο παρόν άρθρο.» 

Άρθρο 22 

Τροποποίηση της νομοθεσίας της κεφαλαιαγοράς 

1. Οι υπό α' και β' περιπτώσεις της παραγράφου 2 
του άρθρου 34 του ν. 2396/1996 αντικαθίστανται ως 
εξής : 

«α. Ως χρηματοοικονομική εταιρεία χαρτοφυλακίου 
νοείται το χρηματοπιστωτικό ίδρυμα του οποίου θυ¬ 
γατρικές είναι είτε αποκλειστικά είτε κυρίως Ε.Π.Ε.Υ. 
ή άλλα χρηματοπιστωτικά ιδρύματα εφόσον τουλάχι¬ 
στον μία εξ αυτών είναι Ε.Π.Ε.Υ., και το οποίο δεν είναι 
Μ.Χ.Ε.Σ.. Ως Μ.Χ.Ε.Σ. νοείται η μητρική επιχείρηση, η 
οποία δεν είναι ρυθμιζόμενη επιχείρηση και η οποία μαζί 
με τις θυγατρικές της, εκ των οποίων μία τουλάχιστον 
είναι ρυθμιζόμενη επιχείρηση με έδρα στην Κοινότητα, 
καθώς και άλλες επιχειρήσεις, συνιστά Όμιλο Ετερογε¬ 
νών Χρηματοοικονομικών Δραστηριοτήτων (Ο.Ε.Χ.Δ.). 

β. Ως μικτή εταιρεία συμμετοχών νοείται η μητρική 
εταιρεία η οποία δεν είναι χρηματοοικονομική εταιρεία 
χαρτοφυλακίου ή Ε.Π.Ε.Υ. ή Μ.Χ.Ε.Σ. κατά την έννοια 
της περίπτωσης α', εφόσον τουλάχιστον μία από τις 
θυγατρικές της είναι Ε.Π.Ε.Υ..» 

2. Στο τέλος της παραγράφου 1 του άρθρου 4 του ν. 
1806/1988, προστίθενται εδάφια ως εξής: 

«Η Επιτροπή Κεφαλαιαγοράς ζητεί τη γνώμη της αρ¬ 
μόδιας αρχής του εμπλεκόμενου κράτους - μέλους της 
Ευρωπαϊκής Ένωσης (Ε.Ε.) που είναι υπεύθυνη για την 
εποπτεία των πιστωτικών ιδρυμάτων ή των ασφαλι¬ 
στικών επιχειρήσεων, προκειμένου να χορηγήσει άδεια 
λειτουργίας σε χρηματιστηριακή εταιρία, η οποία: 

α. Είναι θυγατρική πιστωτικού ιδρύματος ή ασφαλι¬ 
στικής επιχείρησης με άδεια λειτουργίας σε κράτος 
- μέλος της Ε.Ε. ή 

β. Είναι θυγατρική της μητρικής επιχείρησης πιστω¬ 
τικού ιδρύματος ή ασφαλιστικής επιχείρησης με άδεια 
λειτουργίας σε κράτος - μέλος της Ε.Ε. ή 

γ. Ελέγχεται από το ίδιο φυσικό ή νομικό πρόσωπο 
που ελέγχει πιστωτικό ίδρυμα ή ασφαλιστική επιχείρη¬ 
ση με άδεια λειτουργίας σε κράτος - μέλος της Ε.Ε.. 

Οι Σχετικές Αρμόδιες Αρχές που αναφέρονται στα 
δύο παραπάνω εδάφια διαβουλεύονται μεταξύ τους, 
ιδίως, όταν αξιολογούν την καταλληλότητα των μετό¬ 
χων, καθώς και την εντιμότητα και την ικανότητα των 
διευθυντικών στελεχών που συμμετέχουν στη διοίκηση 
άλλης επιχείρησης του ίδιου ομίλου. Οι εν λόγω Αρμό¬ 
διες Αρχές ανταλλάσσουν οποιαδήποτε πληροφορία 
σχετικά με την καταλληλότητα των μετόχων και την 
εντιμότητα και ικανότητα των διευθυντικών στελεχών 
που ενδιαφέρει τις άλλες Αρμόδιες Αρχές, οι οποίες 


αναμειγνύονται στη χορήγηση της άδειας λειτουργί¬ 
ας και στη συνεχή εποπτεία της τήρησης των όρων 
λειτουργίας.» 

3. Το τελευταίο εδάφιο της παραγράφου 3 του άρ¬ 
θρου 3 του ν. 1806/1988 αντικαθίσταται ως εξής: 

«Εάν ο αποκτών τη συμμετοχή που αναφέρεται στο 
πρώτο εδάφιο της παρούσας παραγράφου είναι Ε.Π.Ε.Υ., 
πιστωτικό ίδρυμα ή ασφαλιστική επιχείρηση με άδεια 
λειτουργίας σε άλλο κράτος - μέλος ή μητρική Ε.Π.Ε.Υ., 
πιστωτικού ιδρύματος ή ασφαλιστικής επιχείρησης που 
έχει λάβει άδεια λειτουργίας σε άλλο κράτος - μέ¬ 
λος ή φυσικό ή νομικό πρόσωπο που ασκεί έλεγχο σε 
Ε.Π.Ε.Υ., πιστωτικό ίδρυμα ή ασφαλιστική επιχείρηση 
με άδεια σε άλλο κράτος - μέλος και εάν, λόγω αυτής 
της απόκτησης, η επιχείρηση καθίσταται θυγατρική του 
κατόχου της συμμετοχής ή περιέρχεται υπό τον έλεγχό 
του, η αξιολόγηση της εν λόγω απόκτησης υπόκειται 
στη διαδικασία της προηγούμενης διαβούλευσης που 
προβλέπεται στο τελευταίο εδάφιο της παραγράφου 
1 του άρθρου 4 του παρόντος νόμου.» 

Άρθρο 23 

Τροποποίηση της τραπεζικής νομοθεσίας 

1. Το 6ο σημείο του άρθρου 2 του π.δ. 267/1995 (ΦΕΚ 
149 Α') αντικαθίσταται ως εξής: 

«-«Συμμετοχή»: για τους σκοπούς της εφαρμογής επο- 
πτείας σε ενοποιημένη βάση και για τους σκοπούς του 
κεφαλαίου 1.Δ της Πράξης Διοικητή Τραπέζης Ελλάδος 
(ΠΔ/ΤΕ) υπ’ αριθμ. 2053/1992: η συμμετοχή κατά την 
έννοια της πρώτης πρότασης της παραγράφου 5 του 
άρθρου 42ε του κ.ν. 2190/1920 ή η άμεση ή έμμεση κα¬ 
τοχή του 20% ή περισσότερο των δικαιωμάτων ψήφου 
ή του κεφαλαίου επιχείρησης.» 

2. Τα σημεία 3 και 4 του άρθρου 2 του π.δ. 267/1995 
(ΦΕΚ 149 Α') αντικαθίστανται ως εξής: 

«-«Μικτή εταιρεία συμμετοχών»: χρηματοοικονομικό 
ίδρυμα, οι θυγατρικές επιχειρήσεις του οποίου είναι, 
αποκλειστικούς ή κυρίως, πιστωτικά ιδρύματα ή χρημα¬ 
τοοικονομικά ιδρύματα, ενώ μία τουλάχιστον από τις 
θυγατρικές αυτές επιχειρήσεις είναι πιστωτικό ίδρυ¬ 
μα, το οποίο δεν αποτελεί μικτή χρηματοοικονομική 
εταιρεία συμμετοχών (Μ.Χ.Ε.Σ.). Ως Μ.Χ.Ε.Σ. νοείται η 
μητρική επιχείρηση, η οποία δεν είναι ρυθμιζόμενη επι¬ 
χείρηση και η οποία μαζί με τις θυγατρικές της, εκ των 
οποίων μία τουλάχιστον είναι ρυθμιζόμενη επιχείρηση 
με έδρα στην Κοινότητα, καθώς και άλλες επιχειρήσεις, 
συνιστά Ο.Ε.Χ.Δ..» 

«-«Εταιρεία χαρτοφυλακίου μεικτών δραστηριοτήτων»: 
μητρική εταιρεία, η οποία δεν είναι χρηματοοικονομική 
εταιρεία χαρτοφυλακίου ή πιστωτικό ίδρυμα ή Μ.Χ.Ε.Σ.. 
Ως Μ.Χ.Ε.Σ. νοείται η μητρική επιχείρηση, η οποία δεν 
είναι ρυθμιζόμενη επιχείρηση και η οποία μαζί με τις 
θυγατρικές της, εκ των οποίων μία τουλάχιστον είναι 
ρυθμιζόμενη επιχείρηση με έδρα στην Κοινότητα, κα¬ 
θώς και άλλες επιχειρήσεις, συνιστά Ο.Ε.Χ.Δ..» 

3. Το δεύτερο εδάφιο της περίπτωσης β' της παρα¬ 
γράφου 1 του άρθρου 4 του π.δ. 267/1995 (ΦΕΚ 149 Α') 
τροποποιείται ως εξής: 

«Με την επιφύλαξη του άρθρου 6α, η ενοποίηση της 
χρηματοοικονομικής κατάστασης της μικτής εταιρεί¬ 
ας συμμετοχών δεν συνεπάγεται την υποχρέωση των 
Αρμόδιων Αρχών να ασκούν επί της εταιρείας αυτής 
εποπτεία σε ατομική βάση.» 

4. Στην παράγραφο 3 του άρθρου 6 του π.δ. 267/1995 
(ΦΕΚ 149 Α') προστίθεται νέο εδάφιο: 

«Στην περίπτωση που επιχειρήσεις συνδέονται κατά 
την έννοια του άρθρου 96 του κ.ν. 2190/1920, η Τράπεζα 
της Ελλάδος καθορίζει τον τρόπο με τον οποίο πρέπει 
να γίνεται η ενοποίηση.» 

5. Καταργείται η περίπτωση γ' της παραγράφου 5 
του άρθρου 6 του π.δ. 267/1995 (ΦΕΚ 149 Α'). 

6. Προστίθεται νέο άρθρο 6α στο π.δ. 267/1995 (ΦΕΚ 
149 Α') ως εξής: 

«6α. Η Τράπεζα της Ελλάδος ελέγχει κατά πόσο τα 
πρόσωπα που πράγματι διευθύνουν τις δραστηριότη¬ 
τες μιας χρηματοοικονομικής εταιρείας χαρτοφυλακίου 
έχουν τα απαιτούμενα εχέγγυο ήθους και την αναγκαία 
πείρα για την άσκηση των καθηκόντων τους.» 

7. Προστίθεται νέο άρθρο 6β στο π.δ. 267/1995 (ΦΕΚ 
149 Α') ως εξής: 

«6β. Με την επιφύλαξη των διατάξεων των άρθρων 11 
έως 18 του νόμου με τον οποίο ενσωματώνεται στην 
ελληνική έννομη τάξη η Οδηγία 2002/87/ΕΚ (Ε.35/ 
11.2.2003), εάν μία μητρική επιχείρηση ενός ή περισ¬ 
σότερων πιστωτικών ιδρυμάτων είναι εταιρεία χαρ¬ 
τοφυλακίου μεικτών δραστηριοτήτων, η Τράπεζα της 
Ελλάδος ασκεί γενική εποπτεία στις συναλλαγές που 
πραγματοποιούνται μεταξύ του πιστωτικού ιδρύματος 
και της εταιρείας χαρτοφυλακίου μεικτών δραστηριο¬ 
τήτων και των θυγατρικών της. 

Η Τράπεζα της Ελλάδος απαιτεί από τα πιστωτικά 
ιδρύματα να διαθέτουν κατάλληλες διαδικασίες για 
τη διαχείριση των κινδύνων και συστήματα εσωτερικού 
ελέγχου, συμπεριλαμβανομένων των ορθών διαδικασιών 
δημοσίευσης στοιχείων και λογιστικής, ώστε να μπο¬ 
ρούν να εντοπίζουν, να υπολογίζουν, να παρακολου¬ 
θούν και να ελέγχουν κατάλληλα τις συναλλαγές που 
πραγματοποιούνται με την εταιρεία χαρτοφυλακίου 
μεικτών δραστηριοτήτων η οποία είναι η μητρική τους 
και τις θυγατρικές της. Η Τράπεζα της Ελλάδος απαιτεί 
τη γνωστοποίηση από τα πιστωτικά ιδρύματα οποιοσ¬ 
δήποτε ουσιώδους συναλλαγής, όπως ορίζεται στο 
άρθρο 8 του νόμου αυτού και πραγματοποιείται με τις 
επιχειρήσεις αυτές, εκτός εκείνης που προβλέπεται στο 
κεφάλαιο Γ' της Πράξης Διοικητή Τραπέζης Ελλάδος 
(ΠΔ/ΤΕ) υπ’ αριθμ. 2246/1993. Οι ανωτέρω διαδικασίες 
και οι ουσιώδεις συναλλαγές αποτελούν αντικείμενο 
ελέγχου της Τράπεζας της Ελλάδος. 

Όταν οι προαναφερθείσες εντός ομίλου συναλλαγές 
απειλούν τη χρηματοοικονομική κατάσταση ενός πι¬ 
στωτικού ιδρύματος, η Τράπεζα της Ελλάδος λαμβάνει 
τα κατάλληλα μέτρα σύμφωνα με το ν. 2076/1992 και 
τον α.ν. 1665/1951.» 

8. Μεταξύ του πρώτου και του δεύτερου εδαφίου της 
παραγράφου 5 του άρθρου 8 του π.δ. 267/1995 (ΦΕΚ 149 
Α'), προστίθεται νέο εδάφιο ως εξής: 

«Η Αρμόδια Αρχή, που έχει υποβάλει το αίτημα, μπο¬ 
ρεί, εφόσον το επιθυμεί, να συμμετάσχει στον έλεγχο, 
όταν δεν τον πραγματοποιεί η ίδια.» 

9. Προστίθεται νέο άρθρο 8α στο π.δ. 267/1995 (ΦΕΚ 
149 Α') ως εξής: 

«8α. Σε περίπτωση πιστωτικού ιδρύματος, η μητρική 
επιχείρηση του οποίου είναι πιστωτικό ίδρυμα ή χρη¬ 
ματοοικονομική εταιρεία χαρτοφυλακίου, η έδρα της 
οποίας είναι εκτός της Ε.Ε. και δεν υπόκειται σε ενο¬ 
ποιημένη εποπτεία σύμφωνα με τις διατάξεις του άρ¬ 


θρου 4, η Τράπεζα της Ελλάδος ελέγχει κατά πόσον το 
πιστωτικό ίδρυμα υπόκειται σε ενοποιημένη εποπτεία 
από Αρμόδια Αρχή τρίτης χώρας, η οποία είναι ισοδύ¬ 
ναμη και υπόκειται στις αρχές, οι οποίες καθορίζονται 
στο άρθρο 4. Ο σχετικός έλεγχος πραγματοποιείται 
από την Τράπεζα της Ελλάδος κατόπιν αιτήματος της 
μητρικής επιχείρησης ή μίας από τις ρυθμιζόμενες επι¬ 
χειρήσεις με άδεια λειτουργίας στην Ε.Ε. ή με δική της 
πρωτοβουλία. Η Τράπεζα της Ελλάδος συμβουλεύεται 
τις άλλες εμπλεκόμενες Αρμόδιες Αρχές. 

Η Τράπεζα της Ελλάδος λαμβάνει υπόψη της τις τυ¬ 
χόν γενικές εκτιμήσεις και, για το σκοπό αυτόν, συμβου¬ 
λεύεται τη Συμβουλευτική Επιτροπή Τραπεζών προτού 
λάβει απόφαση. 

Ελλείψει ισοδύναμης εποπτείας, η Τράπεζα της Ελ¬ 
λάδος εφαρμόζει, κατ’ αναλογία, στο πιστωτικό ίδρυμα 
τις διατάξεις του άρθρου 4. 

Εναλλακτικά, η Τράπεζα της Ελλάδος μπορεί να 
εφαρμόζει άλλες κατάλληλες εποπτικές τεχνικές προ- 
κειμένου να επιτύχει τους στόχους της εποπτείας των 
πιστωτικών ιδρυμάτων σε ενοποιημένη βάση. Οι μέθο¬ 
δοι αυτές πρέπει να εφαρμόζονται από την Τράπεζα 
της Ελλάδος, μετά από διαβούλευση και τη σύμφωνη 
γνώμη των άλλων εμπλεκόμενων Αρμόδιων Αρχών. Η 
Τράπεζα της Ελλάδος μπορεί ιδίως να ζητεί τη δημι¬ 
ουργία χρηματοοικονομικής εταιρείας χαρτοφυλακίου 
που να έχει την έδρα της σε κράτος - μέλος της Ε.Ε., 
και να εφαρμόζει τις διατάξεις για την ενοποιημένη 
εποπτεία στην ενοποιημένη θέση της εν λόγω χρημα¬ 
τοοικονομικής εταιρείας χαρτοφυλακίου. Οι μέθοδοι 
αυτές πρέπει να επιτυγχάνουν τους στόχους της ενο¬ 
ποιημένης εποπτείας, όπως καθορίζονται στο παρόν 
και πρέπει να κοινοποιούνται στις άλλες εμπλεκόμενες 
Αρμόδιες Αρχές και στην Επιτροπή.» 

10. Η παράγραφος 2 του άρθρου 6 του ν. 2076/1992 
(ΦΕΚ 130 Α') αντικαθίσταται ως εξής: 

«2. Πριν από την οριστική της απόφαση για τη χο¬ 
ρήγηση άδειας ίδρυσης και λειτουργίας σε πιστωτικό 
ίδρυμα η Τράπεζα της Ελλάδος πραγματοποιεί διαβου- 
λεύσεις με τις Αρμόδιες Αρχές άλλου κράτους - μέλους 
εάν το πιστωτικό ίδρυμα που πρόκειται να ιδρυθεί: 

α. είναι θυγατρική πιστωτικού ιδρύματος, ασφαλιστι¬ 
κής επιχείρησης ή επιχείρησης επενδύσεων με άδεια 
λειτουργίας σε κράτος - μέλος της Ε.Ε. ή 

β. είναι θυγατρική της μητρικής επιχείρησης πιστω¬ 
τικού ιδρύματος, ασφαλιστικής επιχείρησης ή επιχεί¬ 
ρησης επενδύσεων με άδεια λειτουργίας σε κράτος 
- μέλος της Ε.Ε. ή 

γ. ελέγχεται από το ίδιο φυσικό ή νομικό πρόσωπο 
που ελέγχει πιστωτικό ίδρυμα, ασφαλιστική επιχείρη¬ 
ση ή επιχείρηση επενδύσεων με άδεια λειτουργίας σε 
κράτος - μέλος της Ε.Ε..» 

Η Τράπεζα της Ελλάδος και οι Αρμόδιες Αρχές άλλου 
κράτους - μέλους που αναφέρονται στις περιπτώσεις α' 
και β' της παραγράφου 17 του άρθρου 2 του νόμου με 
τον οποίο ενσωματώθηκε στην ελληνική έννομη τάξη η 
Οδηγία 2002/87/ΕΚ, διαβουλεύονται μεταξύ τους, ιδίως 
όταν αξιολογούν την ποιότητα των μετόχων, καθώς και 
την εντιμότητα και την ικανότητα των διευθυντικών 
στελεχών που συμμετέχουν στη διαχείριση άλλης επι¬ 
χείρησης του ίδιου ομίλου. 

Οι εν λόγω Αρμόδιες Αρχές ανταλλάσσουν οποιαδή¬ 
ποτε πληροφορία σχετικά με την ποιότητα των μετόχων 

και την εντιμότητα και την ικανότητα των διευθυντικών 
στελεχών, που ενδιαφέρει τις άλλες εμπλεκόμενες Αρ¬ 
μόδιες Αρχές, όταν πρόκειται για τη χορήγηση άδειας 
λειτουργίας, καθώς και για τον έλεγχο της εφαρμογής 
των όρων λειτουργίας.» 

11. Η παράγραφος 2 του άρθρου 7 του ν. 2076/1992 
(ΦΕΚ 130 Α') αντικαθίσταται ως εξής: 

«2. Εάν ο αγοραστής συμμετοχής που αναφέρεται 
στην παράγραφο Ια είναι πιστωτικό ίδρυμα, ασφαλι¬ 
στική επιχείρηση ή επιχείρηση επενδύσεων με άδεια 
λειτουργίας σε άλλο κράτος - μέλος ή μητρική πι¬ 
στωτικού ιδρύματος, ασφαλιστικής επιχείρησης ή επι¬ 
χείρησης επενδύσεων με άδεια λειτουργίας σε άλλο 
κράτος - μέλος ή το φυσικό ή νομικό πρόσωπο που 
ελέγχει πιστωτικό ίδρυμα, ασφαλιστική επιχείρηση ή 
επιχείρηση επενδύσεων με άδεια λειτουργίας σε άλλο 
κράτος - μέλος και εάν, λόγω αυτής της εξαγοράς, 
η επιχείρηση στην οποία ο αγοραστής σκοπεύει να 
αποκτήσει συμμετοχή καθίσταται θυγατρική του εν 
λόγω αγοραστή ή περιέρχεται υπό τον έλεγχό του, 
η Τράπεζα της Ελλάδος, πριν λάβει την οριστική της 
απόφαση, διαβουλεύεται με τις Αρχές που εποπτεύουν 
το πιστωτικό ίδρυμα, την ασφαλιστική επιχείρηση ή την 
επιχείρηση επενδύσεων που εδρεύει σε άλλο κράτος 
- μέλος και τους κοινοποιεί την απόφασή της.» 

12. Το στοιχείο (ίϋ) του πρώτου εδαφίου της παρα¬ 
γράφου 3 του άρθρου 16 του ν. 2076/1992 (ΦΕΚ Α'130) 
τροποποιείται ως εξής: 

«(ίϋ) ασφαλιστικές και αντασφαλιστικές επιχειρή¬ 
σεις». 

ΚΕΦΑΛΑΙΟ IV 
ΕΤΑΙΡΕΙΕΣ ΔΙΑΧΕΙΡΙΣΗΣ 

Αρθρο 24 

Ι.Έως ότου επιτευχθεί περαιτέρω συντονισμός των 
τομεακών κανόνων, οι Αρμόδιες Αρχές υπάγουν τις 
εταιρείες διαχείρισης: 

α. στο πεδίο εφαρμογής της ενοποιημένης εποπτεί- 
ας των πιστωτικών ιδρυμάτων και των επιχειρήσεων 
παροχής επενδυτικών υπηρεσιών (Ε.Π.Ε.Υ.) ή και στο 
πεδίο εφαρμογής της συμπληρωματικής εποπτείας 
των ασφαλιστικών επιχειρήσεων σε έναν ασφαλιστικό 
όμιλο και 

β. στην περίπτωση που ο όμιλος είναι Ο.Ε.Χ.Δ., στο 
πεδίο εφαρμογής της συμπληρωματικής εποπτείας 
κατά την έννοια του παρόντος νόμου. 

2. Για την εφαρμογή της πρώτης παραγράφου, οι 
Αρμόδιες Αρχές αποφασίζουν σύμφωνα με ποιους το- 
μεακούς κανόνες (του τραπεζικού, του ασφαλιστικού 
ή του επενδυτικού τομέα), θα υπόκεινται οι εταιρείες 
διαχείρισης στην ενοποιημένη ή/ και συμπληρωματι¬ 
κή εποπτεία που αναφέρεται στην περίπτωση α' της 
πρώτης παραγράφου. Για τους σκοπούς αυτής της δι¬ 
άταξης οι τομεακοί κανόνες που αφορούν τη μορφή 
και το βαθμό υπαγωγής των χρηματοοικονομικών ιδρυ¬ 
μάτων (στις περιπτώσεις που οι εταιρείες διαχείρισης 
υπάγονται στο πεδίο εφαρμογής της εποπτείας σε 
ενοποιημένη βάση των πιστωτικών ιδρυμάτων και των 
επιχειρήσεων παροχής επενδυτικών υπηρεσιών) και των 
αντασφαλιστικών επιχειρήσεων (στις περιπτώσεις που 
οι εταιρείες διαχείρισης υπάγονται στο πεδίο εφαρμο¬ 
γής της συμπληρωματικής εποπτείας των ασφαλιστι¬ 


κών επιχειρήσεων) εφαρμόζονται αναλογικά και στις 
εταιρείες διαχείρισης. Για τους σκοπούς της συμπλη¬ 
ρωματικής εποπτείας που αναφέρεται στην περίπτωση 
β' της πρώτης παραγράφου, οι εταιρείες διαχείρισης 
θα θεωρούνται μέρος του τομέα στον οποίο υπάγο¬ 
νται σύμφωνα με τα οριζόμενα στην περίπτωση α' της 
πρώτης παραγράφου. 

3. Στην περίπτωση που η εταιρεία διαχείρισης ανήκει 
σε Ο.Ε.Χ.Δ., οποιαδήποτε αναφορά στις έννοιες της 
ρυθμιζόμενης επιχείρησης, των Αρμόδιων Αρχών και 
των Σχετικών Αρμόδιων Αρχών, για τους σκοπούς του 
παρόντος, θεωρείται ότι συμπεριλαμβάνει, αντίστοιχα, 
τις ανώνυμες εταιρείες διαχείρισης αμοιβαίων κεφα¬ 
λαίων και τις Αρμόδιες Αρχές που είναι υπεύθυνες για 
την εποπτεία τους. Το ίδιο ισχύει αναλογικά και για 
τους ομίλους που αναφέρονται στην περίπτωση α' της 
πρώτης παραγράφου. 

ΚΕΦΑΛΑΙΟ V 
ΚΕΦΑΛΑΙΑΚΗ ΕΠΑΡΚΕΙΑ 

Άρθρο 25 

Τεχνικές αρχές και μέθοδοι υπολογισμού 
της κεφαλαιακής επάρκειας 

1. Ο υπολογισμός των συμπληρωματικών απαιτήσεων 
κεφαλαιακής επάρκειας που αναφέρονται στην πα¬ 
ράγραφο 1 του άρθρου 6, που πρέπει να πληρούν οι 
ρυθμιζόμενες επιχειρήσεις του Ο.Ε.Χ.Δ., πραγματοποι¬ 
είται σύμφωνα με τις τεχνικές αρχές και μία από τις 
μεθόδους που προβλέπονται κατωτέρω. 

2. Ο Συντονιστής συγκεκριμένου Ο.Ε.Χ.Δ. αποφασίζει, 
μετά από διαβούλευση με τις άλλες Σχετικές Αρμόδιες 
Αρχές και τον ίδιο τον Ο.Ε.Χ.Δ., ποια μέθοδος πρέπει 
να εφαρμόζεται από το συγκεκριμένο Ο.Ε.Χ.Δ.. 

Κατ’ εξαίρεση: 

α. Εάν επικεφαλής του Ο.Ε.Χ.Δ. είναι ρυθμιζόμενη επι¬ 
χείρηση που έχει λάβει άδεια λειτουργίας στο συγκε¬ 
κριμένο κράτος - μέλος, οι Σχετικές Αρμόδιες Αρχές 
μπορούν να απαιτούν να πραγματοποιείται ο υπολο¬ 
γισμός σύμφωνα με μία συγκεκριμένη μέθοδο μεταξύ 
αυτών που περιγράφονται παρακάτω. 

β. Εάν επικεφαλής του Ο.Ε.Χ.Δ. δεν είναι ρυθμιζόμενη 
επιχείρηση κατά την έννοια της παραγράφου 4 του 
άρθρου 2, οι Αρμόδιες Αρχές μπορούν να απαιτούν 
την εφαρμογή οποιοσδήποτε από τις μεθόδους που 
περιγράφονται παρακάτω, εκτός από τις περιπτώσεις 
όπου οι Σχετικές Αρμόδιες Αρχές βρίσκονται στο ίδιο 
κράτος - μέλος, οπότε αυτό το κράτος - μέλος μπορεί 
να απαιτεί την εφαρμογή μιας από τις μεθόδους. 

I. Τεχνικές αρχές 

1. Έκταση και μορφή του υπολογισμού των συμπλη¬ 
ρωματικών κεφαλαιακών απαιτήσεων 

Όποια μέθοδος και αν χρησιμοποιείται, όταν η επιχεί¬ 
ρηση είναι θυγατρική και έχει έλλειμμα φερεγγυότητας 
ή στην περίπτωση μη ρυθμιζόμενης επιχείρησης του 
χρηματοοικονομικού τομέα έχει θεωρητικό έλλειμμα 
φερεγγυότητας, πρέπει να λαμβάνεται υπόψη το συ¬ 
νολικό έλλειμμα της θυγατρικής. Όταν κατά την κρίση 
του Συντονιστή, η ευθύνη της μητρικής επιχείρησης 
που κατέχει τμήμα του κεφαλαίου περιορίζεται σαφώς 
και χωρίς αμφισβήτηση στο συγκεκριμένο τμήμα του 
κεφαλαίου, ο Συντονιστής μπορεί να επιτρέπει να λαμ- 

βάνεται υπόψη αναλογικά το έλλειμμα φερεγγυότητας 
της θυγατρικής. 

Όταν δεν υπάρχουν κεφαλαιακοί δεσμοί μεταξύ επι¬ 
χειρήσεων του ίδιου Ο.Ε.Χ.Δ., ο Συντονιστής, κατόπιν 
διαβούλευσης με τις άλλες Σχετικές Αρμόδιες Αρχές, 
καθορίζει ποιο αναλογικό τμήμα πρέπει να λαμβάνεται 
υπόψη, συνεκτιμώντας την ευθύνη που προκύπτει από 
αυτή τη σχέση. 

2. Άλλες τεχνικές αρχές 

Ανεξάρτητα από τη μέθοδο που χρησιμοποιείται για 
τον υπολογισμό των συμπληρωματικών απαιτήσεων κε¬ 
φαλαιακής επάρκειας των ρυθμιζόμενων επιχειρήσεων 
που ανήκουν σε Ο.Ε.Χ.Δ., όπως καθορίζεται στο τμήμα 
II του παρόντος, ο Συντονιστής και, ενδεχομένως, οι 
άλλες Σχετικές Αρμόδιες Αρχές μεριμνούν ώστε να 
εφαρμόζονται οι ακόλουθες αρχές: 

α. Πρέπει να αποκλείεται η πολλαπλή χρησιμοποίηση 
στοιχείων που είναι επιλέξιμα για τον υπολογισμό των 
ιδίων κεφαλαίων σε επίπεδο Ο.Ε.Χ.Δ. («διπλός υπολο¬ 
γισμός ιδίων κεφαλαίων»), καθώς και κάθε παράτυπη 
δημιουργία ιδίων κεφαλαίων στο εσωτερικό του ομί¬ 
λου. Για να διασφαλιστεί ότι δεν θα γίνεται πολλαπλός 
υπολογισμός των ιδίων κεφαλαίων και δεν θα δημιουρ- 
γούνται ίδια κεφάλαια στο εσωτερικό του ομίλου, οι Αρ¬ 
μόδιες Αρχές εφαρμόζουν, αναλογικά, τις αντίστοιχες 
αρχές που προβλέπουν οι σχετικοί τομεακοί κανόνες. 

β.Έως την περαιτέρω εναρμόνιση των τομεακών κα¬ 
νόνων, οι απαιτήσεις φερεγγυότητας που ισχύουν για 
κάθε επί μέρους χρηματοοικονομικό τομέα που εκπρο¬ 
σωπείται σε έναν Ο.Ε.Χ.Δ., καλύπτονται από στοιχεία 
των ιδίων κεφαλαίων σύμφωνα με τους αντίστοιχους 
τομεακούς κανόνες. Όταν υπάρχει έλλειμμα ιδίων κε¬ 
φαλαίων στον Ο.Ε.Χ.Δ., μόνο τα στοιχεία των ιδίων κε¬ 
φαλαίων που είναι επιλέξιμα σύμφωνα με κάθε έναν 
από αυτούς τους τομεακούς κανόνες («διατομεακά κε¬ 
φάλαια»), συνεκτιμώνται κατά τον έλεγχο της τήρησης 
των συμπληρωματικών απαιτήσεων φερεγγυότητας. 

Όταν οι τομεακοί κανόνες προβλέπουν όρια στην επι- 
λεξιμότητα ορισμένων στοιχείων ιδίων κεφαλαίων, που 
θα μπορούσαν να θεωρηθούν διατομεακά κεφάλαια, τα 
όρια αυτά ισχύουν, αναλογικά και για τον υπολογισμό 
των ιδίων κεφαλαίων στον Ο.Ε.Χ.Δ.. Κατά τον υπολο¬ 
γισμό των ιδίων κεφαλαίων του Ο.Ε.Χ.Δ., οι Αρμόδιες 
Αρχές λαμβάνουν επίσης υπόψη τους την πραγματική 
διαθεσιμότητα και την πραγματική δυνατότητα μετα¬ 
φοράς ιδίων κεφαλαίων μεταξύ των διαφόρων επιχειρή¬ 
σεων του ομίλου, με βάση τους στόχους των κανόνων 
για την κεφαλαιακή επάρκεια. 

Όταν, στην περίπτωση μη ρυθμιζόμενης επιχείρησης 
του χρηματοοικονομικού τομέα, υπολογίζεται η θεωρη¬ 
τική απαίτηση φερεγγυότητας βάσει του τμήματος II 
του παρόντος, ως θεωρητική απαίτηση φερεγγυότητας 
νοείται η κεφαλαιακή απαίτηση που θα έπρεπε να έχει 
αυτή η επιχείρηση προκειμένου να τηρεί τους σχετι¬ 
κούς τομεακούς κανόνες εάν ήταν ρυθμιζόμενη επιχεί¬ 
ρηση του συγκεκριμένου χρηματοοικονομικού τομέα. 
Ειδικά, στην περίπτωση των εταιρειών διαχείρισης, ως 
απαίτηση φερεγγυότητας νοείται η κεφαλαιακή απαί¬ 
τηση που προβλέπεται στην παράγραφο 4 του άρθρου 
4 του ν. 3283/ 2004 και, εφόσον πρόκειται για εταιρίες 
διαχείρισης που εδρεύουν σε άλλο κράτος - μέλος, 


ως απαίτηση φερεγγυότητας νοείται η κεφαλαιακή 
απαίτηση που προβλέπεται στην περίπτωση α' της 
παραγράφου 1 του άρθρου 5α της Οδηγίας 85/611/ΕΚ. 

Η θεωρητική απαίτηση φερεγγυότητας μίας Μ.Χ.Ε.Σ. 
υπολογίζεται σύμφωνα με τους τομεακούς κανόνες 
του πιο σημαντικού χρηματοοικονομικού τομέα του 
Ο.Ε.Χ.Δ.. 

II. Μέθοδοι υπολογισμού των συμπληρωματικών κε¬ 
φαλαιακών απαιτήσεων 

Μέθοδος 1: «Μέθοδος Λογιστικής Ενοποίησης» 

Ο υπολογισμός των συμπληρωματικών κεφαλαιακών 
απαιτήσεων των ρυθμιζόμενων επιχειρήσεων ενός 
Ο.Ε.Χ.Δ. πραγματοποιείται βάσει των ενοποιημένων 
οικονομικών καταστάσεων. Οι συμπληρωματικές κε¬ 
φαλαιακές απαιτήσεις υπολογίζονται ως η διαφορά 
μεταξύ: 

α. των ιδίων κεφαλαίων του Ο.Ε.Χ.Δ. που υπολογίζο¬ 
νται βάσει της ενοποιημένης οικονομικής κατάστασης 
του ομίλου. Τα οικονομικά στοιχεία που επιλέγονται για 
τον υπολογισμό είναι αυτά που είναι αποδεκτά βάσει 
των σχετικών τομεακών κανόνων και 

β. του αθροίσματος των απαιτήσεων φερεγγυότητας 
που ισχύουν για κάθε διαφορετικό χρηματοοικονομικό 
τομέα που εκπροσωπείται στον όμιλο. Οι απαιτήσεις 
φερεγγυότητας, για κάθε επί μέρους χρηματοοικο¬ 
νομικό τομέα, υπολογίζονται βάσει των αντίστοιχων 
τομεακών κανόνων. 

Οι τομεακοί κανόνες στους οποίους γίνεται αναφορά 
είναι ειδικότερα: ο τίτλος V κεφάλαιο 3 της Οδηγίας 
2000/12/ΕΚ για τα πιστωτικά ιδρύματα, όπως ενσωμα¬ 
τώθηκε από το ν. 2076/1992, η Οδηγία 98/78/ΕΚ για τις 
ασφαλιστικές επιχειρήσεις, όπως ενσωματώθηκε από 
το ν.δ. 400/1970 και η Οδηγία 93/6/ΕΟΚ, όπως ενσωμα¬ 
τώθηκε από το ν. 2396/1996 για τα πιστωτικά ιδρύματα 
και τις επιχειρήσεις παροχής επενδυτικών υπηρεσιών. 

Στην περίπτωση των μη ρυθμιζόμενων επιχειρήσεων 
του χρηματοοικονομικού τομέα που δεν περιλαμβάνο¬ 
νται στον υπολογισμό των προαναφερόμενων τομεακών 
απαιτήσεων φερεγγυότητας, πρέπει να υπολογίζεται η 
θεωρητική απαίτηση φερεγγυότητας. 

Η διαφορά που προκύπτει δεν πρέπει να είναι αρ¬ 
νητική. 

Μέθοδος 2: «Μέθοδος Αφαίρεσης και Συνένωσης» 

Ο υπολογισμός των συμπληρωματικών κεφαλαιακών 
απαιτήσεων των ρυθμιζόμενων επιχειρήσεων ενός 
Ο.Ε.Χ.Δ. πραγματοποιείται βάσει των οικονομικών κα¬ 
ταστάσεων κάθε επιχείρησης του ομίλου. 

Οι συμπληρωματικές κεφαλαιακές απαιτήσεις υπο¬ 
λογίζονται ως η διαφορά μεταξύ: 

1. του αθροίσματος των ιδίων κεφαλαίων κάθε ρυθ- 
μιζόμενης και μη ρυθμιζόμενης επιχείρησης του χρη¬ 
ματοοικονομικού τομέα που ανήκει στον Ο.Ε.Χ.Δ.. Τα 
οικονομικά στοιχεία που επιλέγονται για τον υπολογι¬ 
σμό, είναι αυτά τα οποία γίνονται αποδεκτά βάσει των 
σχετικών τομεακών κανόνων και 

2. του αθροίσματος: 

α. των απαιτήσεων φερεγγυότητας κάθε ρυθμιζόμε- 
νης και μη ρυθμιζόμενης επιχείρησης του χρηματο¬ 
οικονομικού τομέα του ομίλου. Οι απαιτήσεις φερεγ- 
γυότητας υπολογίζονται σύμφωνα με τους σχετικούς 
τομεακούς κανόνες και 

β. της λογιστικής αξίας των συμμετοχών σε άλλες 
επιχειρήσεις του ομίλου. Στην περίπτωση μη ρυθμιζό- 
μενων επιχειρήσεων του χρηματοοικονομικού τομέα, 
υπολογίζεται θεωρητική απαίτηση φερεγγυότητας. Τα 
ίδια κεφάλαια και οι απαιτήσεις φερεγγυότητας λαμ- 
βάνονται υπόψη αναλογικά, όπως προβλέπεται στην 
παράγραφο 4 του άρθρου 6, σύμφωνα με το τμήμα I 
του παρόντος. 

Η διαφορά που προκύπτει δεν πρέπει να είναι αρ¬ 
νητική. 

Μέθοδος 3: «Μέθοδος Λογιστικής Αξίας/ Αφαίρεση 
Απαιτήσεων» 

Ο υπολογισμός των συμπληρωματικών απαιτήσεων 
κεφαλαιακής επάρκειας των ρυθμιζόμενων επιχειρήσε¬ 
ων ενός Ο.Ε.Χ.Δ. πραγματοποιείται βάσει των οικονομι¬ 
κών καταστάσεων κάθε επιχείρησης του ομίλου. 

Οι συμπληρωματικές απαιτήσεις κεφαλαιακής επάρ¬ 
κειας υπολογίζονται ως η διαφορά μεταξύ: 

1. των ιδίων κεφαλαίων της μητρικής επιχείρησης ή 
της επιχείρησης που είναι επικεφαλής του Ο.Ε.Χ.Δ.. Τα 
οικονομικά στοιχεία που επιλέγονται για τον υπολογι¬ 
σμό είναι αυτά που είναι αποδεκτά βάσει των σχετικών 
τομεακών κανόνων και 

2. του αθροίσματος: 

α. της απαίτησης φερεγγυότητας της μητρικής επι¬ 
χείρησης ή της επιχείρησης που είναι επικεφαλής του 
Ο.Ε.Χ.Δ. και 

β. της υψηλότερης λογιστικής αξίας μεταξύ, αφ’ ενός, 
της λογιστικής αξίας των συμμετοχών που κατέχει αυτή 
στις άλλες επιχειρήσεις του ομίλου και, αφ’ ετέρου, των 
απαιτήσεων φερεγγυότητας αυτών των επιχειρήσεων. 
Οι απαιτήσεις φερεγγυότητας των τελευταίων λαμ- 
βάνονται υπόψη αναλογικά, όπως προβλέπεται στην 
παράγραφο 4 του άρθρου 6 και σύμφωνα με το τμήμα 
I του παρόντος. 

Στην περίπτωση μη ρυθμιζόμενων επιχειρήσεων του 
χρηματοοικονομικού τομέα, υπολογίζεται θεωρητική 
απαίτηση φερεγγυότητας. Κατά την αποτίμηση των 
οικονομικών στοιχείων που επιλέγονται για τον υπολο¬ 
γισμό των συμπληρωματικών κεφαλαιακών απαιτήσεων, 
οι συμμετοχές μπορούν να αποτιμώνται σύμφωνα με τη 
μέθοδο της καθαρής θέσης, βάσει της εναλλακτικής 
δυνατότητας που προβλέπεται στην περίπτωση β' της 
παραγράφου 2 του άρθρου 59 της Οδηγίας 78/660/ 
ΕΟΚ. 

Η διαφορά που προκύπτει δεν πρέπει να είναι αρ¬ 
νητική. 

Μέθοδος 4: «Συνδυασμός των μεθόδων 1, 2 και 3» 

Οι Αρμόδιες Αρχές μπορούν να επιτρέπουν το συν¬ 
δυασμό των Μεθόδων 1, 2 και 3 ή το συνδυασμό δύο 
εξ αυτών. 

Αρθρο 26 

1. Από την έναρξη ισχύος του νόμου αυτού οι ασφα¬ 
λισμένοι και συνταξιούχοι του Τ.Ε.Α.Π.Ε.Τ.Ε. υπάγονται 
υποχρεωτικά στο Ε.Τ.Ε.Α.Μ. και στο Ε.Τ.Α.Τ.. Κατά τα 
λοιπά εφαρμόζονται οι διατάξεις του Κεφαλαίου Η' 


του ν. 3371/2005 (ΦΕΚ 178 Α') εκτός των διατάξεων των 
παραγράφων 6, εδάφια πρώτο, τέταρτο, πέμπτο, έκτο 
και έβδομο, 7 και 8 του άρθρου 62. 

Η οικονομική επιβάρυνση του Ε.Τ.Ε.Α.Μ. και του Ε.Τ.Α.Τ. 
από την εφαρμογή των διατάξεων του παρόντος κα¬ 
λύπτεται πέραν των προβλεπόμενων εισφορών εργα¬ 
ζομένου και εργοδότη ως εξής: 

Για το Ε.Τ.Ε.Α.Μ. καταβάλλεται σύμφωνα με την περί¬ 
πτωση γ' του άρθρου 59 του ν. 3371/2005: 

α. εισφορά από την Εμπορική Τράπεζα ύψους 778,6 
εκατομμυρίων ευρώ, 

β. εισφορά από την Τράπεζα Πειραιώς ύψους 9,7 εκα¬ 
τομμυρίων ευρώ. 

Για το Ε.Τ.Α.Τ. καταβάλλεται σύμφωνα με την περί¬ 
πτωση α' του άρθρου 63 του ν. 3371/2005 σε δέκα 
ετήσιες δόσεις: 

α. εισφορά από την Εμπορική Τράπεζα ύψους 377,32 
εκατομμυρίων ευρώ, 

β. εισφορά από την Τράπεζα Πειραιώς ύψους 49,9 
εκατομυρίων ευρώ. 

2. Στο τέλος του άρθρου 61 του ν. 3371/2005 (ΦΕΚ 178 
Α') προστίθεται περίπτωση ζ' ως εξής: 

«ζ) Η παροχή ποσών συντάξεων που προκύπτουν από 
καταστατικές διατάξεις δευτερεύοντος επικουρικού 
ταμείου ή κλάδου, σωματειακής μορφής ή ειδικού λο¬ 
γαριασμού ή ένωσης προσώπων. Στην περίπτωση αυτή, 
το προσωπικό του πιστωτικού ιδρύματος υπάγεται στο 
Ε.Τ.Α.Τ. για την ανωτέρω δευτερεύουσα επικουρική 
ασφάλισή του, σύμφωνα με τις διατάξεις του άρθρου 
62, όπως αυτές ισχύουν κάθε φορά και εξαιρείται από 
την ασφάλιση του Ε.Τ.Ε.Α.Μ..» 

3. Μετά την παράγραφο 6 του άρθρου 62 του ν. 
3371/2005 (ΦΕΚ 178 Α') προστίθενται παράγραφοι 7 και 
8, αναριθμουμένης της παραγράφου 7 σε 9, ως εξής: 

«7. Εάν το αρμόδιο όργανο ενός από τα μέρη του 
πρώτου εδαφίου της παραγράφου 2 έχει υποβάλει ή 
υποβάλει μονομερώς αίτημα για υπαγωγή του προσω¬ 
πικού του πιστωτικού ιδρύματος στο Ε.Τ.Α.Τ., το Ταμείο 
ζητά εγγράφως τη γνώμη του αρμόδιου οργάνου και 
του ετέρου μέρους. Σε περίπτωση υποβολής αρνητι¬ 
κής γνώμης ή γνώμης υπό επιφύλαξη, καθώς και μη 
υποβολής αυτής εντός μηνάς από την κοινοποίηση του 
ανωτέρω εγγράφου, εφαρμόζονται οι διατάξεις της 
παραγράφου 6. Στην περίπτωση αυτή ή της υποβολής 
σύμφωνης γνώμης και εφόσον το αίτημα υποβληθεί έως 
την 30.4.2006, πληρούται η προϋπόθεση της παραγρά¬ 
φου 1 του άρθρου 57, της άνω καταληκτικής ημερομη¬ 
νίας λαμβανομένης υπόψη μόνο για την υποβολή του 
αιτήματος στο Ι.Κ.Α. και στο Ε.Τ.Α.Τ.. 

8. Εφεξής για την εφαρμογή των διατάξεων του πα¬ 
ρόντος άρθρου, οι ειδικές οικονομικές μελέτες των 
παραγράφων 2 και 6 καταρτίζονται πριν από την εξέ¬ 
ταση του κατά περίπτωση αιτήματος υπαγωγής στο 
Ε.Τ.Α.Τ..» 

Άρθρο 27 

Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 10 Απριλίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Σ. ΤΣΙΤΟΥΡΙΔΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 13 Απριλίου 2006 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 6υτο ανά σελίδα. 

Σε μορφή 0Θ: 


Τεύχος 

Περίοδος 

ευκο 

Τεύχος 

Περίοδος 

Ευκο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 θογο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή σό-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ϊηΙβΓπβΙ: ΙτΙίρ://νννννν.β1.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙθγπθ) 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θογο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θογο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00' 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΙρ://νννννν.βί. 9 Γ - 6-ιτΐ3ίΙ: ν/θί)ΓΠ35ΐ6Γ@β1.ςΓ 
















